text:
den pågældende overtrædelse til ophør.
 Artikel 280
 Offentlighedens adgang til officielle dokumenter
 Bestemmelserne i denne aftale berører ikke anvendelsen af parternes relevante love vedrørende offentlighedens adgang til officielle dokumenter.
 Artikel 281
 Ikrafttræden, midlertidig anvendelse, varighed og opsigelse
 1. Denne aftale træder i kraft den første dag i den anden måned efter den dato, på hvilken parterne ad diplomatisk vej meddeler Generalsekretariatet for Rådet for Den Europæiske Union, at de nødvendige procedurer i denne forbindelse er afsluttet.
 2. Medmindre andet er fastsat i afsnit III (Handel og erhverv), anvendes nævnte afsnit på den i stk. 1 omhandlede ikrafttrædelsesdato, forudsat at Republikken Kasakhstan er blevet medlem af WTO inden da. Hvis Republikken Kasakhstan bliver medlem af WTO efter datoen for denne aftales ikrafttræden, og medmindre andet er fastsat i afsnit III (Handel og erhverv), anvendes nævnte afsnit fra den dato, hvor Republikken Kasakhstan er blevet medlem af WTO.
 3. Uanset stk. 1 og 2 kan Den Europæiske Union og Republikken Kasakhstan anvende hele eller en del af denne aftale midlertidigt i overensstemmelse med deres respektive interne procedurer og lovgivning, når det er relevant.
 4. Den midlertidige anvendelse begynder på den første dag i den første måned, der følger efter den dato, hvor:
 a)
 Den Europæiske Union har meddelt Republikken Kasakhstan, at den har gennemført de nødvendige procedurer, og hvor den angiver de dele af aftalen, der finder midlertidig anvendelse, hvis det er relevant, og
 b)
 Republikken Kasakhstan har meddelt Den Europæiske Union, at aftalen er blevet ratificeret.
 5. Medmindre andet er fastsat i denne aftales afsnit III (Handel og erhverv), anvendes nævnte afsnit midlertidigt fra den i stk. 4 omhandlede dato, forudsat at Republikken Kasakhstan er blevet medlem af WTO inden da. Hvis Republikken Kasakhstan bliver medlem af WTO efter den dato, fra hvilken denne aftale anvendes midlertidigt, men før dens ikrafttræden, og medmindre andet er fastsat i denne aftales afsnit III (Handel og erhverv), anvendes nævnte afsnit midlertidigt fra den dato, hvor Republikken Kasakhstan er blevet medlem af WTO.
 6. I forbindelse med de relevante bestemmelser i denne aftale, herunder bilagene og protokollerne hertil, skal enhver henvisning i disse bestemmelser til »datoen for denne aftales ikrafttræden« forstås således, at den også vedrører den dato, fra hvilken denne aftale anvendes midlertidigt, jf. stk. 4 og 5.
 7. Ved denne aftales ikrafttræden opsiges partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Kasakhstan på den anden side, der blev undertegnet i Bruxelles den 23. januar 1995 og trådte i kraft den 1. juli 1999.
 I det omfang bestemmelserne i partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Republikken Kasakhstan på den anden side, der blev undertegnet i Bruxelles den 23. januar 1995, og som trådte i kraft den 1. juli 1999, ikke er omfattet af den midlertidige anvendelse af nærværende aftale, anvendes de fortsat i perioden for den midlertidige anvendelse.
 8. Nærværende aftale afløser den i stk. 7 omhandlede aftale. Henvisninger til nævnte aftale i alle andre aftaler mellem


text:
parterne gælder som henvisninger til nærværende aftale.
 9. Denne aftale indgås på ubestemt tid med mulighed for opsigelse af hver af parterne ved skriftlig meddelelse til den anden part ad diplomatisk vej. Opsigelsen får virkning, seks måneder efter at en part har modtaget meddelelsen om opsigelse af denne aftale. Opsigelsen får ingen virkning for igangværende projekter, der er iværksat inden for rammerne af denne aftale forud for modtagelsen af meddelelsen.
 10. Hver af parterne kan opsige den midlertidige anvendelse ved skriftlig meddelelse til den anden part ad diplomatisk vej. Opsigelsen får virkning, seks måneder efter at en part har modtaget meddelelsen om opsigelse af den midlertidige anvendelse af denne aftale. Opsigelsen får ingen virkning for igangværende projekter, der er iværksat inden for rammerne af denne aftale forud for modtagelsen af meddelelsen.
 Artikel 282
 Eksisterende aftaler mellem parterne om specifikke samarbejdsområder, der henhører under denne aftales anvendelsesområde, anses for at udgøre en del af deres samlede bilaterale forbindelser, der er underlagt denne aftale, og er en del af en fælles institutionel ramme.
 Artikel 283
 1. Parterne kan ved fælles overenskomst ændre, revidere og udvide denne aftale for at højne samarbejdsniveauet.
 2. Parterne kan supplere denne aftale ved at indgå specifikke internationale aftaler mellem dem på et hvilket som helst område, der falder ind under dens anvendelsesområde. Sådanne specifikke internationale aftaler mellem parterne udgør en integrerende del af deres samlede bilaterale forbindelser, der er underlagt denne aftale, og er en del af en fælles institutionel ramme.
 Artikel 284
 Bilag og protokoller
 Bilagene og protokollerne til denne aftale udgør en integrerende del heraf.
 Artikel 285
 Definition af parterne
 Med henblik på denne aftale forstås ved udtrykket »parterne« Den Europæiske Union eller dens medlemsstater, eller Den Europæiske Union og dens medlemsstater, i overensstemmelse med deres respektive beføjelser, på den ene side, og Republikken Kasakhstan, på den anden side.
 Artikel 286
 Territorial anvendelse
 Denne aftale gælder for de territorier, hvor traktaten om Den Europæiske Union og traktaten om Den Europæiske Unions funktionsmåde finder anvendelse, og på de betingelser, der er fastlagt i disse traktater, og for Republikken Kasakhstans territorium.
 Artikel 287
 Autentiske tekster
 Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk, kasakhisk og russisk, idet hver af disse tekster har samme gyldighed.
 TIL BEKRÆFTELSE HERAF har de respektive repræsentanter undertegnet denne aftale.
 Съставено в Астана на двадесет и първи декември две хиляди и петнадесета година.
 Hecho en Astana, el veintiuno de diciembre de dos mil quince.
 V Astaně dne dvacátého prvního prosince dva tisíce patnáct.
 Udfærdiget i Astana den enogtyvende december to tusind og femten.
 Geschehen zu Astana am einundzwanzigsten Dezember zweitausendfünfzehn.
 Kahe tuhande viieteistkümnenda aasta detsembrikuu kahekümne esimesel päeval Astanas.
 Έγινε στην Άστανα, στις είκοσι μία Δεκεμβρίου δύο χιλιάδες δεκαπέντε.
 Done at Astana on the twenty first day of December in the year two thousand and fifteen.
 Fait à Astana, le vingt et un décembre deux mille quinze.
 Sastavljeno u Astani

type: contracts

jurisdiction: EU


text:
dvadeset prvog prosinca dvije tisuće petnaeste.
 Fatto a Astana, addì ventuno dicembre duemilaquindici.
 Astanā, divi tūkstoši piecpadsmitā gada divdesmit pirmajā decembrī.
 Priimta du tūkstančiai penkioliktų metų gruodžio dvidešimt pirmą dieną Astanoje.
 Kelt Asztanában, a kétezer-tizenötödik év december havának huszonegyedik napján.
 Magħmul f’Astana, fil-wieħed u għoxrin jum ta’ Diċembru fis-sena elfejn u ħmistax.
 Gedaan te Astana, eenentwintig december tweeduizend vijftien.
 Sporządzono w Astanie dnia dwudziestego pierwszego grudnia roku dwa tysiące piętnastego.
 Feito em Astana, em vinte e um de dezembro de dois mil e quinze.
 Întocmit la Astana la douăzeci și unu decembrie două mii cincisprezece.
 V Astane dvadsiateho prvého decembra dvetisícpätnásť.
 V Astani, dne enaindvajsetega decembra leta dva tisoč petnajst.
 Tehty Astanassa kahdentenakymmenentenäensimmäisenä päivänä joulukuuta vuonna kaksituhattaviisitoista.
 Som skedde i Astana den tjugoförsta december år tjugohundrafemton.
 Екі мың он бесінші жылғы жиырма бірінші желтоқсанда Астанада жасалды.
 Совершено в Астане двадцать первого декабря две тысячи пятнадцатого года.
 Voor het Koninkrijk België
 Pour le Royaume de Belgique
 Für das Königreich Belgien
 Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
 Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
 Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.
 За Република България
 Za Českou republiku
 For Kongeriget Danmark
 Für die Bundesrepublik Deutschland
 Eesti Vabariigi nimel
 Thar cheann Na hÉireann
 For Ireland
 Για την Ελληνική Δημοκρατία
 Por el Reino de España
 Pour la République française
 Za Republiku Hrvatsku
 Per la Repubblica italiana
 Για την Κυπριακή Δημοκρατία
 Latvijas Republikas vārdā –
 Lietuvos Respublikos vardu
 Pour la Grand-Duché de Luxembourg
 Magyarország részéről
 Għar-Repubblika ta' Malta
 Voor het Koninkrijk der Nederlanden
 Für die Republik Österreich
 W imieniu Rzeczypospolitej Polskiej
 Pela República Portuguesa
 Pentru România
 Za Republiko Slovenijo
 Za Slovenskú republiku
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great Britain and Northern Ireland
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 Казакстан Республикасы ушін
 За Республику Казахстан
 (1) Den omstændighed alene, at der stilles visumkrav for fysiske personer fra bestemte lande og ikke for andre landes fysiske personer, anses ikke for at ophæve eller forringe fordelene i henhold til denne aftale.
 (2) En juridisk person kontrolleres af en anden juridisk person, hvis denne har beføjelse til at udpege et flertal af bestyrelsesmedlemmerne eller på anden måde lovligt at styre de afgørelser, der træffes.
 (3) Ved »stiftelse« og »erhvervelse« af en juridisk person forstås også investering i en juridisk


text:
persons kapitalandele med henblik på at etablere eller opretholde varige økonomiske forbindelser.
 (4) Repræsentationskontorer for en juridisk person fra den anden part må ikke udøve erhvervsvirksomhed på et kommercielt grundlag på Republikken Kasakhstans territorium. Den Europæiske Union forbeholder sig ret til at indtage en tilsvarende holdning.
 (5) Det skal bemærkes, at der i dette kapitel ved tjenesteydelser forstås dem, der er opført i WTO-dokument MTN.GNS/W/120 som senest ajourført.
 (6) Heri indgår også for Republikken Kasakhstans vedkommende kapitlet om tjenesteydelser i protokollen om Republikken Kasakhstans tiltrædelse af WTO.
 (7) Det skal bemærkes, at partnere skal tilhøre samme juridiske person.
 (8) Tjenesteydelseskontrakten skal opfylde love og administrative bestemmelser samt andre retlige krav i den part, hvor kontrakten udføres.
 (9) Det skal bemærkes, at forbeholdene også omfatter forbeholdene vedrørende definitionerne af kategorierne virksomhedsinternt udstationerede og forretningsrejsende i etableringsøjemed.
 (10) Alle andre krav, love og administrative bestemmelser vedrørende indrejse, ophold og arbejde gælder fortsat.
 (11) Det skal bemærkes, at Republikken Kasakhstan ved »økonomisk behovsprøve« forstår procedurer, der foranstaltes af en juridisk person fra Republikken Kasakhstan, som ønsker at overflytte leverandører af kontraktbaserede tjenesteydelser, og i forbindelse med hvilke der skal tages hensyn til indførsel af udenlandsk arbejdskraft på grundlag af vilkårene på det nationale arbejdsmarked. Disse betingelser er opfyldt, når der efter offentliggørelse af en stillingsannonce i massemedierne, og efter søgning efter en egnet person i den kompetente myndigheds database, ikke er fundet ansøgere, der opfylder kravene i annoncen. Dette bør ikke tage længere end en måned. Først efter denne procedure kan den juridiske person afslutte proceduren med ansættelse af leverandører af kontraktbaserede tjenesteydelser.
 (12) Det skal bemærkes, at forbeholdene også omfatter forbeholdene vedrørende definitionerne af kategorierne.
 (13) Heri indgår også for Republikken Kasakhstans vedkommende afdelingen om tjenesteydelser i protokollen om Republikken Kasakhstans tiltrædelse af WTO.
 (14) Licensafgifter omfatter ikke afgifter for anvendelsen af naturressourcer, udgifter til auktioner, udbud eller andre ikke-diskriminerende metoder til tildeling af koncessioner og ej heller obligatoriske bidrag til forsyningspligtydelser.
 (15) Undtagelsen vedrørende den offentlige orden må kun påberåbes, hvis der består en reel og tilstrækkelig alvorlig trussel mod en grundlæggende samfundsinteresse.
 (16) Foranstaltninger, der har til formål at sikre en effektiv eller retfærdig pålæggelse eller opkrævning af direkte skatter, omfatter foranstaltninger, der træffes af en part i henhold til dens skattesystem, og som:
 i)
 finder anvendelse på ikke-residente investorer og tjenesteydere i erkendelse af, at ikke-residenters skattepligt fastslås efter det beskatningsgrundlag, der stammer fra eller er beliggende på partens territorium,
 ii)
 finder anvendelse på ikke-residenter for at sikre pålæggelse eller opkrævning af skatter på partens territorium,
 iii)
 finder anvendelse på ikke-residenter eller residenter for at forhindre skattesvig og -unddragelse, herunder fuldbyrdelsesforanstaltninger,
 iv)
 finder anvendelse på forbrugere af tjenesteydelser, der leveres i eller fra den anden parts territorium, for at sikre pålæggelse eller opkrævning af skatter hos sådanne forbrugere fra kilder på partens territorium,
 v)
 sondrer mellem investorer og tjenesteydere, der er skattepligtige af globale skattegrundlag, og andre investorer og tjenesteydere i erkendelse af forskellen mellem dem, hvad angår arten af beskatningsgrundlaget, eller
 vi)
 fastslår, tildeler eller fordeler indkomst, fortjeneste,


text:
gevinst, tab, fradrag eller kredit for residente personer eller filialer eller mellem forbundne personer eller filialer af samme person med henblik på at sikre partens skattegrundlag.
 Skattemæssige udtryk eller begreber i litra f) og i denne fodnote fortolkes i henhold til skattemæssige definitioner og begreber eller identiske eller lignende definitioner og begreber i den interne lovgivning i den part, der træffer foranstaltningen.
 (17) »Regional« henviser til regionale organisationer for økonomisk integration, som har etableret et internt marked med fri bevægelighed for varer og tjenesteydelser.
 (18) I dette kapitel forstås ved »optagelse« en registrering af lyde, eller af lyde udtrykt i en anden form, som ved hjælp af et apparatur kan opfattes, reproduceres eller videregives.
 (19) En part kan i overensstemmelse med intern lovgivning begrænse følgeretten til videresalg, som involverer kunsthandlere.
 (20) I Den Europæiske Union gælder denne bestemmelse ikke for modulprodukter.
 (21) »Farmaceutisk produkt« i dette kapitel refererer, for så vidt angår Den Europæiske Union, til lægemidler som defineret i Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler.
 (22) I forbindelse med artikel 98-110 dækker »intellektuelle ejendomsrettigheder« mindst følgende rettigheder: ophavsret, ophavsretsbeslægtede rettigheder, en databasefremstillers sui generis-ret, rettigheder tilhørende frembringeren af et halvlederprodukts topografi, varemærkerettigheder, designrettigheder, patentrettigheder, herunder rettigheder i medfør af supplerende beskyttelsescertifikater, geografiske betegnelser, brugsmønsterrettigheder, plantesortsrettigheder og handelsnavne, for så vidt disse er beskyttet som eneret i den pågældende interne lovgivning.
 (23) Den Europæiske Union anses for at have overholdt denne forpligtelse, hvis den giver Republikken Kasakhstan meddelelse om enhver rettelse sideløbende med meddelelsescyklussen inden for rammerne af WTO-aftalen om offentlige udbud.
 (24) En støtte betragtes som forholdsmæssig, hvis støttebeløbet er begrænset til, hvad der er nødvendigt for at nå målet.
 (25) Informationskontoret for Republikken Kasakhstan er det informationskontor, der er oprettet under GATS-overenskomsten.
 (26) »Annullering eller forringelse« fortolkes som »annullering eller forringelse« i henhold til WTO-forståelsen vedrørende regler og procedurer for bilæggelse af tvister.
 (27) Navnlig Europa-Parlamentets og Rådets forordning (EU) nr. 233/2014 af 11. marts 2014 om oprettelse af et instrument til finansiering af udviklingssamarbejde for perioden 2014-2020 (EUT L 77 af 15.3.2014, s. 44) og Europa-Parlamentets og Rådets forordning (EU) nr. 236/2014 af 11. marts 2014 om fælles regler og procedurer for gennemførelse af instrumenterne til finansiering af Unionens optræden udadtil (EUT L 77 af 15.3.2014, s. 95).
 (28) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
 (29) Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).
 (30) Som defineret i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser forstås ved »uregelmæssighed« enhver overtrædelse af en EU-bestemmelse, af denne aftale eller heraf følgende aftaler eller kontrakter, som kan tilskrives en


text:
økonomisk beslutningstagers handling eller undladelse, der skader eller kunne skade Den Europæiske Unions almindelige budget eller budgetter, der forvaltes af Den Europæiske Union, enten ved formindskelse eller bortfald af indtægter, der stammer fra de egne indtægter, der opkræves direkte for EU's regning, eller ved afholdelse af en uretmæssig udgift.
 (31) Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (EFT L 292 af 15.11.1996, s. 2).
 (32) Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).
 BILAG I
 FORBEHOLD, JF. ARTIKEL 46
 A. REPUBLIKKEN KASAKHSTANS FORBEHOLD
 Republikken Kasakhstan forbeholder sig ret til at indføre eller opretholde foranstaltninger, der fraviger dens forpligtelser vedrørende national behandling, på følgende områder:
 1. Undergrundsressourcer
 1.1.
 Udnyttelse af naturressourcer, også i undergrunden, i Republikken Kasakhstan er betinget af etablering som juridisk person i Republikken Kasakhstan (dvs. som datterselskab).
 1.2.
 Staten har fortrinsret til køb af brugsrettigheder til undergrundsressourcer (eller en del heraf) og/eller genstande i tilknytning til sådanne brugsrettigheder.
 2. Strategiske ressourcer og genstande
 Republikken Kasakhstan kan nægte at give juridiske personer, der kontrolleres af fysiske eller juridiske personer fra Den Europæiske Union, og filialer heraf, som er etableret på Republikken Kasakhstans territorium, tilladelse til at foretage transaktioner vedrørende udnyttelse af strategiske ressourcer og/eller køb af strategiske genstande i Republikken Kasakhstan, hvis den pågældende udnyttelse eller det pågældende køb kan føre til en koncentration af rettigheder hos en enkelt person eller en række personer fra de samme lande. Denne betingelse gælder også for tilknyttede virksomheder som defineret i Republikken Kasakhstans relevante lovgivning (1). Republikken Kasakhstan kan indføre begrænsninger vedrørende ejerrettigheder og overførsel af ejerrettigheder til Republikken Kasakhstans strategiske ressourcer og genstande på grundlag af nationale sikkerhedsinteresser.
 3. Fast ejendom
 3.1.
 Juridiske personer, der kontrolleres af fysiske eller juridiske personer fra Den Europæiske Union, og filialer heraf, som er etableret på Republikken Kasakhstans territorium, må ikke privat eje jorder, der anvendes til landbrugsproduktion eller skovplanlægning. Juridiske personer, der kontrolleres af fysiske eller juridiske personer fra Den Europæiske Union, og filialer heraf, som er etableret på Republikken Kasakhstans territorium, kan indrømmes ret til midlertidig udnyttelse af jord til landbrugsproduktion i en periode på indtil ti år, der kan forlænges med yderligere 10 år.
 3.2.
 Privat ejerskab af grunde beliggende i Republikken Kasakhstans grænseområder og i havne er forbudt for juridiske personer, der kontrolleres af fysiske eller juridiske personer fra Den Europæiske Union, og filialer heraf, som er etableret på Republikken Kasakhstans territorium.
 3.3.
 Forpagtning af landbrugsgrunde, der støder op til Republikken Kasakhstans landegrænse, er underlagt restriktioner for juridiske personer, der kontrolleres af fysiske eller juridiske personer fra Den Europæiske Union, og filialer heraf, som er etableret på Republikken Kasakhstans territorium.
 3.4.
 Juridiske personer, der kontrolleres


text:
af fysiske eller juridiske personer fra Den Europæiske Union, og filialer heraf, som er etableret på Republikken Kasakhstans territorium, kan ikke indrømmes ret til udnyttelse af jord på permanent grundlag.
 4. Vildtlevende dyr
 4.1.
 Medmindre andet er fastsat, er adgang til og udnyttelse af biologiske ressourcer og fangstpladser i farvande henhørende under Republikken Kasakhstans overhøjhed eller inden for dens jurisdiktion forbeholdt fiskerfartøjer, der fører Republikken Kasakhstans flag, og som er registreret på Republikken Kasakhstans territorium. Det er ikke forbudt for fiskerfartøjer, der ejes af datterselskaber af juridiske personer fra Den Europæiske Union, der er etableret som juridiske personer i Republikken Kasakhstan, at føre Republikken Kasakhstans flag.
 4.2.
 Juridiske personer fra Republikken Kasakhstan har fortrinsret med hensyn til retten til at udnytte den vildtlevende dyrebestand i bestemte land- eller vandområder.
 5. Etableringskrav ved udstedelse af licenser
 Virksomheder, der fremstiller varer, som er underlagt licenskrav af vigtige folkesundhedshensyn eller sikkerhedshensyn eller vigtige hensyn til den nationale sikkerhed, skal være etableret som juridiske personer i Republikken Kasakhstan.
 6. Kontinentalsoklen
 Der kan blive indført begrænsninger inden for Republikken Kasakhstans kontinentalsokkel.
 B. DEN EUROPÆISKE UNIONS FORBEHOLD
 Den Europæiske Union forbeholder sig ret til at indføre eller opretholde foranstaltninger, der fraviger dens forpligtelser vedrørende national behandling, eventuelt differentieret efter medlemsstat, på følgende områder:
 1. Råstofudvinding, herunder udvinding af olie og naturgas
 I nogle EU-medlemsstater kan der gælde restriktioner; Den Europæiske Union kan anvende restriktioner for juridiske personer, der kontrolleres af fysiske eller juridiske personer fra Republikken Kasakhstan, og som tegner sig for over 5 % af Den Europæiske Unions import af olie eller naturgas.
 2. Produktion af olieprodukter, gas, elektricitet, damp, varmt vand og varme
 I nogle EU-medlemsstater kan der gælde restriktioner; Den Europæiske Union kan anvende restriktioner for juridiske personer, der kontrolleres af fysiske eller juridiske personer fra Republikken Kasakhstan, og som tegner sig for over 5 % af Den Europæiske Unions import af olie eller naturgas.
 3. Fiskeri
 Medmindre andet er fastsat, er adgang til og udnyttelse af biologiske ressourcer og fangstpladser i farvande henhørende under EU-medlemsstaternes overhøjhed eller inden for deres jurisdiktion forbeholdt fiskerfartøjer, der fører en EU-medlemsstats flag, og som er registreret på Den Europæiske Unions territorium.
 4. Erhvervelse af fast ejendom, herunder jord
 I nogle EU-medlemsstater kan der gælde restriktioner for juridiske personer, der kontrolleres af fysiske eller juridiske personer fra Republikken Kasakhstan, ved erhvervelse af fast ejendom, herunder jord.
 5. Landbrug, herunder jagt
 I nogle EU-medlemsstater gælder der ikke national behandling for juridiske personer, der kontrolleres af fysiske eller juridiske personer fra Republikken Kasakhstan, og som ønsker at drive en landbrugsvirksomhed; erhvervelse af vinmarker er underlagt anmeldelse eller om nødvendigt tilladelse, når køberne er juridiske personer, der kontrolleres af fysiske eller juridiske personer fra Republikken Kasakhstan.
 6. Akvakulturaktiviteter
 Der gælder ikke national behandling for akvakulturaktiviteter på Den Europæiske Unions territorium.
 7. Udvinding og bearbejdning af fissions- og fusionsmaterialer eller materialer, af hvilke disse udvindes
 I nogle EU-medlemsstater kan der gælde restriktioner.
 (1) Artikel 64 i Republikken Kasakhstans lov nr. 415 af 13. maj 2003 om aktieselskaber og artikel 12 i


text:
Republikken Kasakhstans lov nr. 220-I af 22. april 1998 om selskaber med begrænset ansvar og selskaber med udvidet ansvar.
 BILAG II
 REPUBLIKKEN KASAKHSTANS BEGRÆNSNINGER, JF. ARTIKEL 48, STK. 2
 Kun juridiske personer fra Den Europæiske Union, der har aktiviteter i en ikke-tjenesteydelsessektor, og som er beskæftiget med produktion af varer, må gøre brug af virksomhedsinternt udstationerede (1).
 Ved beskæftigelse af virksomhedsinternt udstationerede som ledere eller specialister skal kravene i en økonomisk behovsprøve være opfyldt (2). Efter udløbet af en femårsperiode efter Republikken Kasakhstans tiltrædelse af WTO anvendes der ikke længere økonomiske behovsprøver (3).
 Antallet af virksomhedsinternt udstationerede er begrænset til 50 % af det samlede antal direktører, ledere og specialister i hver kategori af virksomheder med mindst tre ansatte.
 Tilladelse til indrejse og midlertidigt ophold for virksomhedsinternt udstationerede fra EU-parten gives for en periode på tre år på grundlag af de tilladelser, der årligt udstedes af det hertil bemyndigede organ.
 (1) Brug af virksomhedsinternt udstationerede i forbindelse med kontrakter vedrørende udnyttelse af undergrunden skal ske i overensstemmelse med protokollen for Republikken Kasakhstans tiltrædelse af WTO.
 (2) Der udstedes først arbejdstilladelser efter endt søgning efter egnede ansøgere i den kompetente myndigheds database og offentliggørelse af stillingsannoncer i massemedierne. Disse procedurer må ikke vare længere end en måned. Efter afslutningen af disse procedurer gives der tilladelse til overflytning af virksomhedsinternt udstationerede, medmindre virksomheden har fundet en lokal ansøger, der opfylder kravene.
 (3) Alle andre krav, love og administrative bestemmelser vedrørende indrejse, ophold og arbejde gælder fortsat.
 BILAG III
 ANVENDELSESOMRÅDE FOR AFSNIT III (HANDEL OG ERHVERV), KAPITEL 8 (OFFENTLIGE UDBUD)
 DEL 1
 STATSLIGE ORDREGIVERE, HVIS UDBUD ER OMFATTET
 Tærskler som omhandlet i denne aftales artikel 120, stk. 2, litra c):
 300 000 særlige trækningsrettigheder (SDR) for varer og tjenesteydelser, bortset fra tjenesteydelser inden for bygge- og anlægsvirksomhed (del 4 og 5 i dette bilag)
 7 mio. SDR for tjenesteydelser inden for bygge- og anlægsvirksomhed (del 6 i dette bilag)
 For Den Europæiske Union:
 EU-medlemsstaternes statslige ordregivere, der er opført i bilag 1 — vedrørende Den Europæiske Union — til tillæg I til WTO-aftalen om offentlige udbud. Denne aftales afsnit III (Handel og erhverv), kapitel 8 (Offentlige udbud), omfatter ikke ordregivere, der er markeret med en asterisk (*) i nævnte liste, og heller ikke de deri nævnte forsvarsministerier.
 Bemærkning:
 Listen over ordregivere omfatter også underordnede ordregivere under en EU-medlemsstats ordregivere, forudsat at de ikke har status som særskilt juridisk person.
 For Republikken Kasakhstan:
 —
 Republikken Kasakhstans ministerium for investering og udvikling
 —
 Republikken Kasakhstans energiministerium
 —
 Republikken Kasakhstans landbrugsministerium
 —
 Republikken Kasakhstans økonomiministerium
 —
 Republikken Kasakhstans udenrigsministerium
 —
 Republikken Kasakhstans ministerium for sundhed og social udvikling
 —
 Republikken Kasakhstans finansministerium
 —
 Republikken Kasakhstans justitsministerium
 —
 Republikken Kasakhstans ministerium for uddannelse og forskning
 —
 Republikken Kasakhstans ministerium for kultur og sport
 —
 Statsrevisoratet (kontrol med gennemførelsen af statsbudgettet)
 —
 Republikken Kasakhstans agentur for anliggender vedrørende offentligt ansatte og bekæmpelse af korruption
 —
 Det nationale menneskerettighedscenter
 Bemærkning:
 Tilrettelæggelse og gennemførelse af udbudsprocedurer for ovennævnte statsorganer kan varetages af en enkelt institution, der udpeges i overensstemmelse med


text:
Republikken Kasakhstans lovgivning.
 DEL 2
 REGIONALE OG LOKALE OFFENTLIGE MYNDIGHEDER, HVIS UDBUD ER OMFATTET
 Tærskler som omhandlet i denne aftales artikel 120, stk. 2, litra c):
 400 000 særlige trækningsrettigheder (SDR) for varer og tjenesteydelser, bortset fra tjenesteydelser inden for bygge- og anlægsvirksomhed (del 4 og 5 i dette bilag)
 7 mio. SDR for tjenesteydelser inden for bygge- og anlægsvirksomhed (del 6 i dette bilag)
 For Den Europæiske Union:
 Alle regionale offentlige myndigheder i EU-medlemsstaterne.
 Bemærkninger:
 I denne aftale forstås ved »regionale offentlige myndigheder« ordregivere i de administrative enheder, der henhører under NUTS 1 og 2, jf. Europa-Parlamentets og Rådets forordning (EF) nr. 1059/2003 af 26. maj 2003 om indførelse af en fælles nomenklatur for regionale enheder (NUTS) (1).
 For Republikken Kasakhstan:
 —
 Myndighederne i Almaty oblast
 —
 Myndighederne i Atyrau oblast
 —
 Myndighederne i Aktobe oblast
 —
 Myndighederne i Akmola oblast
 —
 Myndighederne i oblast Østkasakhstan
 —
 Myndighederne i Zhambyl oblast
 —
 Myndighederne i oblast Vestkasakhstan
 —
 Myndighederne i Karaganda oblast
 —
 Myndighederne i Kyzylorda oblast
 —
 Myndighederne i Kostanay oblast
 —
 Myndighederne i Mangistau oblast
 —
 Myndighederne i Pavlodar oblast
 —
 Myndighederne i oblast Nordkasakhstan
 —
 Myndighederne i oblast Sydtkasakhstan
 —
 Myndighederne i Astana city
 —
 Myndighederne i Almaty city.
 Bemærkning: Tilrettelæggelse og gennemførelse af udbudsprocedurer for ovennævnte statsorganer kan varetages af en enkelt institution, der udpeges i overensstemmelse med Republikken Kasakhstans lovgivning.
 DEL 3
 ALLE ANDRE ORDREGIVERE, HVIS UDBUD ER OMFATTET
 (ingen)
 DEL 4
 OMFATTEDE VARER
 For Den Europæiske Union og Republikken Kasakhstan:
 1.
 Denne aftale finder anvendelse på udbud vedrørende alle varer, der indkøbes af ordregivere i del 1-3 i dette bilag, medmindre andet er fastsat i denne aftale.
 2.
 Liste over varer, jf. denne aftales artikel 137:
 De i følgende tabel angivne HS-koder fra Verdenstoldorganisationens harmoniserede varebeskrivelses- og varenomenklatursystem (HS) identificerer de i denne aftales artikel 137 omhandlede varer. Beskrivelsen er udelukkende til orientering.
 Nr.
 HS-koder
 Varegrupper
 1
 0401 til 0402
 Mælk og fløde
 2
 0701 til 0707
 Visse spiselige grøntsager
 3
 2501 til 2530
 Andre ikke-metalholdige mineralske produkter
 4
 2801 til 2940
 Visse kemikalier og kemiske produkter
 5
 3101 til 3826
 Visse kemikalier og kemiske produkter
 6
 3917
 Rør og slanger samt fittings dertil, af plast
 7
 4801
 Avispapir, i ruller og ark
 8
 4803
 Toiletpapir, renseservietter, håndklæder eller bleer og andre hygiejneprodukter til husholdnings- eller toiletbrug af papir
 9
 5101 til 6006
 Tekstil og tekstilvarer
 10
 7201 til 8113
 Uædle metaller og varer deraf
 11
 8201 til 8311
 Færdige metalprodukter, undtagen maskiner og udstyr
 12
 8429
 Bulldozere, angledozere, vejhøvle (graders og levellers), scrapere, gravemaskiner, læssemaskiner, stampemaskiner og vejtromler, selvkørende
 13
 8501 til 8517
 Visse maskiner og udstyr
 14
 8535 til 8548
 Visse former for elektrisk udstyr
 15
 870130
 Traktorer på larvebånd
 16
 870190
 Andre traktorer henhørende under pos. 8701 (undtagen traktorer henhørende under pos. 8709)
 17
 8702
 Motorkøretøjer til befordring af mindst ti personer (inklusive føreren)
 18
 8703
 Personmotorkøretøjer og andre motorkøretøjer, hovedsagelig konstrueret til personbefordring (undtagen motorkøretøjer henhørende under pos. 8702), herunder stationcars og racerbiler
 19
 8704
 Motorkøretøjer til godsbefordring
 20
 8705


text:
Motorkøretøjer til specielle formål, undtagen motorkøretøjer hovedsagelig konstrueret til person- eller godsbefordring (f.eks. bugseringsvogne, autokraner, brandbiler, betonblandevogne, gadefejevogne, vandingsvogne, værkstedsvogne og vogne med røntgenudstyr)
 21
 8716
 Påhængsvogne og sættevogne; andre køretøjer uden fremdrivningsmekanisme; dele dertil
 22
 8802
 Helikoptere og rumfartøjer
 23
 940350
 Møbler af træ, af den art der anvendes i soveværelser
 24
 9405
 Lamper og belysningsartikler
 DEL 5
 TJENESTEYDELSER, DER ER OMFATTET
 For Den Europæiske Union og Republikken Kasakhstan:
 Denne aftale finder anvendelse på udbud, der gennemføres af de i del 1-3 i dette bilag opførte ordregivere, vedrørende følgende tjenesteydelser, der er identificeret i overensstemmelse med hovedgruppe 51 i De Forenede Nationers centrale produktnomenklatur (»CPCprov«), som findes i WTO's sektorklassificeringsliste for tjenesteydelser (MTN.GNS/W/120) (2):
 Beskrivelse
 CPCprov-referencenummer
 Telekommunikationstjenester
 752 (3)
 Finansiel revision
 86211
 Revision af regnskaber
 86212
 Markedsanalyse
 86401
 Virksomhedsrådgivning
 865
 Tjenesteydelser i tilknytning til virksomhedsrådgivning
 866 (4)
 Arkitektvirksomhed
 8671
 Ingeniørvirksomhed
 8672
 Integreret ingeniørvirksomhed
 8673
 Byplanlægning og landskabsarkitektur
 8674
 Tilknyttet teknisk og videnskabelig konsulentvirksomhed
 8675 (5)
 Bemærkning:
 De omfattede tjenesteydelser er underlagt de begrænsninger og betingelser, der er fastlagt i parternes respektive lister over særlige forpligtelser under GATS.
 DEL 6
 TJENESTEYDELSER INDEN FOR BYGGE- OG ANLÆGSVIRKSOMHED, DER ER OMFATTET
 For Den Europæiske Union og Republikken Kasakhstan:
 Denne aftale finder anvendelse på udbud, der gennemføres af de i del 1-3 i dette bilag opførte ordregivere, vedrørende alle tjenesteydelser inden for bygge- og anlægsvirksomhed, der er opført i CPCprov.
 Bemærkning:
 De omfattede tjenesteydelser er underlagt de begrænsninger og betingelser, der er fastlagt i parternes respektive lister over særlige forpligtelser under GATS.
 DEL 7
 GENERELLE BEMÆRKNINGER
 For Den Europæiske Union:
 1.
 Denne aftales afsnit III (Handel og erhverv), kapitel 8 (Offentlige udbud), dækker ikke:
 a)
 udbud vedrørende landbrugsprodukter som led i landbrugsstøtteprogrammer og folkeernæringsprogrammer (f.eks. fødevarehjælp, herunder nødhjælp), og
 b)
 udbud vedrørende radio- og TV-selskabers indkøb, udvikling, produktion eller koproduktion af programmateriale og aftaler om sendetid.
 2.
 Udbud, der gennemføres af ordregivere, som er omfattet af del 1 og 2 i dette bilag, som led i aktiviteter vedrørende vand- og energiforsyning samt transport og posttjenester, er ikke omfattet af denne aftale, medmindre de er omfattet af del 3 i dette bilag.
 3.
 For Åland gælder de særlige betingelser i protokol nr. 2 om Ålandsøerne til traktaten om Østrig, Finlands og Sveriges tiltrædelse af Den Europæiske Union.
 4.
 Hvad angår udbud, der gennemføres af ordregivere på forsvars- og sikkerhedsområdet, er kun ikke-følsomt materiel og ikke-krigsmateriel omfattet
 5.
 Udbud foretaget af ordregivere vedrørende vare- eller tjenesteelementer, der indgår i udbud, og som ikke i sig selv er omfattet af denne aftale, betragtes ikke som omfattede udbud.
 For Republikken Kasakhstan:
 1.
 Denne aftales afsnit III (Handel og erhverv), kapitel 8 (Offentlige udbud), dækker ikke:
 a)
 udbud vedrørende landbrugsprodukter som led i landbrugsstøtteprogrammer, herunder udbud med henblik på fødevaresikkerhed, og folkeernæringsprogrammer (f.eks. fødevarehjælp, herunder nødhjælp)
 b)
 udbud vedrørende radio- og TV-selskabers indkøb, udvikling, produktion eller koproduktion af programmateriale og aftaler om sendetid
 c)
 udbud vedrørende varer, bygge- og anlægsarbejder og tjenesteydelser i henhold til artikel 41, stk. 3, i lov nr. 303-III af 21. juli 2007 om


text:
offentlige udbud, som omfatter oplysninger, der er statshemmeligheder
 d)
 udbud inden for rumforskning og udforskning af rummet i fredeligt øjemed samt internationalt samarbejde om gennemførelsen af fælles projekter og programmer på rumfartsområdet
 e)
 udbud vedrørende varer, bygge- og anlægsarbejder og tjenesteydelser, som udelukkende leveres af et naturligt monopol eller et statsmonopol, eller
 f)
 udbud vedrørende finansielle tjenesteydelser, medmindre andet er fastsat i del 5 i dette bilag.
 2.
 Denne aftales afsnit III (Handel og erhverv), kapitel 8 (Offentlige udbud), finder ikke anvendelse på udbud, der er øremærket små virksomheder eller minoritetsejede virksomheder eller virksomheder, der beskæftiger personer med særlige behov. Ved øremærkning forstås enhver form for præferencer, såsom en eksklusiv rettighed til at levere en vare eller tjenesteydelse eller en prispræference.
 3.
 Denne aftales afsnit III (Handel og erhverv), kapitel 8 (Offentlige udbud), omfatter ikke udbud, der gennemføres af en ordregiver, der er omfattet, på vegne af en ordregiver, der ikke er omfattet.
 4.
 Udbud foretaget af ordregivere vedrørende vare- eller tjenesteelementer, der indgår i udbud, og som ikke i sig selv er omfattet af denne aftale, betragtes ikke som omfattede udbud.
 5.
 Udbud, der gennemføres af ordregivere, som er omfattet af del 1 og 2 i dette bilag, som led i aktiviteter vedrørende vand- og energiforsyning samt transport og posttjenester, er ikke omfattet af denne aftale, medmindre de er omfattet af del 3 i dette bilag.
 (1) EUT L 154 af 21.6.2003, s. 1.
 (2) Undtagen tjenesteydelser, som ordregiverne skal indkøbe hos andre enheder, fordi disse har eksklusive rettigheder, der er tildelt dem i henhold til bekendtgjorte love eller administrative bestemmelser.
 (3) Hvad angår Republikken Kasakhstan, undtagen lokale telekommunikationstjenester og radiokommunikationstjenester, herunder satellitkommunikation, bortset fra tjenesteydelser leveret af udenlandske satellitoperatører til juridiske personer i Republikken Kasakhstan, der har licens til telekommunikationstjenester, jf. Republikken Kasakhstans liste over særlige forpligtelser under GATS.
 (4) Bortset fra voldsgifts- og mæglingstjenesteydelser.
 (5) Undtagen landmåling med henblik på juridisk/administrativ fastsættelse af grænser, dataindsamling fra luften og kortlægning fra luften) og undtagen СРС 86754, jf. Republikken Kasakhstans liste over særlige forpligtelser under GATS.
 BILAG IV
 MEDIER TIL OFFENTLIGGØRELSE AF OPLYSNINGER OG BEKENDTGØRELSER OM OFFENTLIGE UDBUD, JF. AFSNIT III (HANDEL OG ERHVERV), KAPITEL 8 (OFFENTLIGE UDBUD)
 DEL 1
 MEDIER TIL OFFENTLIGGØRELSE AF OPLYSNINGER OM OFFENTLIGE UDBUD
 For DEN EUROPÆISKE UNION:
 DEN EUROPÆISKE UNIONS TIDENDE
 http://simap.europa.eu
 BELGIEN
 Love, kongelige og ministerielle bekendtgørelser, ministerielle cirkulærer — Le Moniteur Belge
 Retspraksis — Pasicrisie
 BULGARIEN
 Love og andre forskrifter — Държавен вестник (Bulgariens statstidende)
 Retsafgørelser — www.sac.government.bg
 Almengyldige administrative afgørelser og procedurer — www.aop.bg og www.cpc.bg
 TJEKKIET
 Love og andre forskrifter — Sbírka zákonů České republiky (Tjekkiets lovsamling)
 Afgørelser fra kontoret for konkurrencebeskyttelse — Samling af afgørelser fra kontoret for konkurrencebeskyttelse
 DANMARK
 Love og bekendtgørelser — Lovtidende
 Retsafgørelser — Ugeskrift for Retsvæsen
 Administrative afgørelser og procedurer — Ministerialtidende
 Kendelser afsagt af Klagenævnet for Udbud — Konkurrencerådets publikation Dokumentation
 TYSKLAND
 Love og andre forskrifter — Bundesanzeiger
 Retsafgørelser: Entscheidungsammlungen des Bundesverfassungsgerichts, Bundesgerichtshofs, Bundesverwaltungsgerichts,
 Bundesfinanzhofs sowie der Oberlandesgerichte
 ESTLAND
 Almengyldige love, forskrifter og administrative afgørelser: Riigi Teataja
 Retsafgørelser fra Estlands højesteret: Riigi Teataja (del


text:
3)
 IRLAND
 Love og andre forskrifter — Iris Oifigiúil (Irlands officielle tidende)
 GRÆKENLAND
 Grækenlands officielle tidende — Εφημερίδα της Κυβερνήσεως της Ελληνικής Δημοκρατίας
 SPANIEN
 Lovgivning — Boletin Oficial del Estado
 Retsafgørelser — ingen officiel publikation
 FRANKRIG
 Lovgivning — Journal Officiel de la République française
 Retspraksis — Recueil des arrêts du Conseil d'État
 Revue des marchés publics
 KROATIEN
 Narodne novine — http://www.nn.hr
 ITALIEN
 Lovgivning — Gazetta Ufficiale
 Retspraksis — ingen officiel publikation
 CYPERN
 Lovgivning — Republikkens officielle tidende (Επίσημη Εφημερίδα της Δημοκρατίας)
 Retsafgørelser: Afgørelser fra Cyperns højesteret — Trykkeri (Αποφάσεις Ανωτάτου Δικαστηρίου 1999 — Τυπογραφείο της Δημοκρατίας)
 LETLAND
 Lovgivning — Latvijas Vēstnesis (Letlands officielle tidende)
 LITAUEN
 Love og administrative bestemmelser — Valstybės Žinios (Litauens officielle tidende)
 Retsafgørelser, retspraksis — Bulletin fra Litauens højesteret »Teismų praktika«; Bulletin fra Litauens højesteret for administrative sager »Administracinių teismų praktika«
 LUXEMBOURG
 Lovgivning — Mémorial
 Retspraksis — Pasicrisie
 UNGARN
 Lovgivning — Magyar Közlöny (Republikken Ungarns officielle tidende)
 Retspraksis — Közbeszerzési Értesítő — a Közbeszerzések Tanácsa
 Hivatalos Lapja (Bulletin for offentlige udbud — Rådet for offentlige udbuds officielle tidende)
 MALTA
 Lovgivning — Maltas statstidende
 NEDERLANDENE
 Lovgivning — Nederlandse Staatscourant og/eller Staatsblad
 Retspraksis — ingen officiel publikation
 ØSTRIG
 Lovgivning — Österreichisches Bundesgesetzblatt Amtsblatt zur Wiener Zeitung
 Retsafgørelser, retspraksis — Sammlung von Entscheidungen des Verfassungsgerichtshofes
 Sammlung der Entscheidungen des Verwaltungsgerichtshofes — administrativrechtlicher und finanzrechtlicher Teil
 Amtliche Sammlung der Entscheidungen des OGH in Zivilsachen
 POLEN
 Lovgivning — Dziennik Ustaw Rzeczypospolitej Polskiej (Polens lovtidende)
 Retsafgørelser, retspraksis — »Zamówienia publiczne w orzecznictwie. Wybrane orzeczenia zespołu arbitrów i Sądu Okręgowego w Warszawie« (udvalg af domme afsagt af voldgiftspaneler og den regionale domstol i Warszawa)
 PORTUGAL
 Lovgivning — Diário da República Portuguesa 1a Série A e 2a série
 Retspublikationer — Boletim do Ministério da Justiça
 Colectânea de Acordos do SupremoTribunal Administrativo;
 Colectânea de Jurisprudencia Das Relações
 RUMÆNIEN
 Love og andre forskrifter — Monitorul Oficial al României (Rumæniens officielle tidende)
 Retsafgørelser, almengyldige administrative afgørelser og procedurer — www.anrmap.ro
 SLOVENIEN
 Lovgivning — Republikken Sloveniens officielle tidende
 Retsafgørelser — ingen officiel publikation
 SLOVAKIET
 Lovgivning — Zbierka zakonov (lovsamling)
 Retsafgørelser — ingen officiel publikation
 FINLAND
 Suomen Säädöskokoelma — Finlands Författningssamling (Finlands lovsamling)
 SVERIGE
 Svensk Författningssamling (Sveriges lovsamling)
 DET FORENEDE KONGERIGE
 Lovgivning — HM Stationery Office
 Retspraksis — Law Reports
 »Public Bodies« — HM Stationery Office
 For REPUBLIKKEN KASAKHSTAN:
 Republikken Kasakhstans websted for offentlige udbud http://goszakup.gov.kz
 Republikken Kasakhstans informationssystem vedrørende retsforskrifter http://adilet.zan.kz
 DEL 2
 MEDIER TIL OFFENTLIGGØRELSE AF BEKENDTGØRELSER
 For Den Europæiske Union:
 Den Europæiske Unions Tidende http://simap.europa.eu
 For Republikken Kasakhstan:
 Republikken Kasakhstans websted for offentlige udbud http://goszakup.gov.kz
 BILAG V
 FORRETNINGSORDEN VEDRØRENDE VOLDGIFT, JF. AFSNIT III (HANDEL OG ERHVERV), KAPITEL 14 (TVISTBILÆGGELSE)
 Almindelige bestemmelser
 1.
 I denne aftales afsnit III (Handel og erhverv), kapitel 14 (Tvistbilæggelse), og i forbindelse med nærværende bestemmelser forstås ved:
 a) »rådgiver«: en person, som af en part i tvisten er udpeget til at rådgive eller bistå den pågældende part i forbindelse med en voldgiftspanelprocedure
 b) »voldgiftsmand«: et medlem af et voldgiftspanel, der er nedsat i henhold til artikel 177
 c) »assistent«: en person, som efter mandat fra en voldgiftsmand foretager undersøgelser for eller bistår voldgiftsmanden


text:
d) »klagende part«: enhver part, som anmoder om nedsættelse af et voldgiftspanel i henhold til artikel 176
 e) »indklaget part«: den part, som angiveligt har overtrådt de i artikel 173 omhandlede bestemmelser
 f) »voldgiftspanel«: et panel nedsat i henhold til artikel 177
 g) »repræsentant for en part«: en ansat eller enhver anden person, der er udpeget af en part i forbindelse med en tvist, der falder ind under denne aftale
 h) »dag«: en kalenderdag
 i) »arbejdsdag«: alle dage undtagen helligdage, lørdage og søndage.
 2.
 Parterne deler udgifterne til organisatoriske aspekter, herunder voldgiftsmændenes vederlag og udgifter.
 Meddelelser
 3.
 Anmodninger om konsultationer og om nedsættelse af et voldgiftspanel sendes til den anden part ad elektronisk vej, pr. telefax, anbefalet brev, kurer eller ved hjælp af et andet telekommunikationsmiddel, som giver et bevis for afsendelsen.
 4.
 Hver part i tvisten og voldgiftspanelet sender alle andre dokumenter end anmodninger om konsultationer og om nedsættelse af et voldgiftspanel til den anden part og i givet fald til hver af voldgiftsmændene pr. e-mail og pr. telefax, anbefalet brev, kurer eller ved hjælp af et andet telekommunikationsmiddel, som giver et bevis for afsendelsen. Medmindre andet bevises, anses en e-mail for at være modtaget på dagen for dens afsendelse. Hvis et støttedokument er fortroligt eller for stort til at blive sendt pr. e-mail, kan den part, der sender dokumentet, indgive det pågældende dokument til den anden part og i givet fald til hver af voldgiftsmændene i et andet elektronisk format senest en dag efter afsendelsen af e-mailen. I så fald skal den part, der indgiver dokumentet, underrette den anden part og i givet fald hver af voldgiftsmændene pr. e-mail om afsendelsen af dokumentet og om dets indhold.
 5.
 Alle meddelelser stiles til henholdsvis regeringen for Republikken Kasakhstan og Europa-Kommissionens Generaldirektorat for Handel. Senest 30 dage efter starten for anvendelsen af denne aftales afsnit III (Handel og erhverv) skal parterne udveksle detaljerede oplysninger om den elektroniske kommunikation i henhold til punkt 3 og 4 i denne forretningsorden. Enhver ændring vedrørende e-mailadresser eller andre former for elektronisk kommunikation meddeles straks den anden part og i givet fald voldgiftspanelet.
 6.
 Mindre, rent formelle fejl i anmodninger, meddelelser, skriftlige indlæg eller andre dokumenter vedrørende voldgiftspanelproceduren kan berigtiges ved hurtig indlevering af et nyt dokument, hvori ændringerne klart er angivet.
 7.
 Hvis sidste dato for indlevering af et dokument er en lørdag, en søndag eller en officiel helligdag i Den Europæiske Union eller i Republikken Kasakhstan, vil sidste dato for indleveringen være den efterfølgende arbejdsdag. Hvis et dokument indleveres til en part på en dag, som er en hviledag eller helligdag i den pågældende part, anses dokumentet for at være indleveret den efterfølgende arbejdsdag. Datoen for modtagelsen af et dokument anses for at være den samme som datoen for dets indlevering.
 Indledning af voldgift
 8.
 a)
 Hvis der i henhold artikel 177 eller i henhold til denne forretningsordens punkt 19, 20 eller 47 udvælges et medlem af voldgiftspanelet ved lodtrækning, skal lodtrækningen foretages på et tidspunkt og et sted, der vælges af den


text:
klagende part, og som straks meddeles den indklagede part. Den indklagede part kan, hvis den ønsker det, være til stede ved lodtrækningen. Lodtrækningen foretages under alle omstændigheder under overværelse af den eller de parter, der er til stede.
 b)
 Hvis der i henhold til artikel 177 eller i henhold til denne forretningsordens punkt 19, 20 eller 47 skal udvælges et medlem af voldgiftspanelet ved lodtrækning, og Samarbejdsudvalget har to formænd, foretages lodtrækningen af begge formænd eller deres stedfortrædere, eller af den ene formand, hvis den anden formand eller dennes stedfortræder ikke ønsker at deltage i lodtrækningen.
 c)
 Parterne underretter de udvalgte voldgiftsmænd om udnævnelsen.
 d)
 En voldgiftsmand, der er udpeget i overensstemmelse med proceduren i denne aftales artikel 177, skal over for Samarbejdsudvalget bekræfte, at vedkommende kan fungere som medlem af voldgiftspanelet, senest fem dage efter den dato, hvor vedkommende blev informeret om udnævnelsen.
 e)
 Medmindre parterne i tvisten aftaler andet, mødes de med voldgiftspanelet ansigt til ansigt eller ved hjælp af et andet kommunikationsmiddel senest syv dage efter nedsættelsen af voldgiftspanelet. Parterne og voldgiftspanelet tager stilling til spørgsmål, som parterne eller voldgiftspanelet anser for relevante, herunder vederlag og godtgørelse af omkostninger, der skal betales til voldgiftsmændene. Vederlag og godtgørelse af omkostninger skal svare til WTO-standarderne.
 9.
 a)
 Medmindre parterne aftaler andet senest fem dage efter datoen for udvælgelsen af voldgiftsmændene, er voldgiftspanelets mandat:
 »på baggrund af de relevante bestemmelser i aftalen, som parterne i tvisten har påberåbt sig, at undersøge det anliggende, hvortil der henvises i anmodningen om nedsættelse af voldgiftspanelet, at afgøre, hvorvidt den pågældende foranstaltning er forenelig med de i artikel 173 omhandlede bestemmelser, og at aflægge rapport i overensstemmelse med denne aftales artikel 180, 181, 182 og 195.«
 b)
 Parterne skal meddele voldgiftspanelet det aftalte mandat, senest tre dage efter at de er nået til enighed herom.
 Indledende indlæg
 10.
 Den klagende part indgiver sit indledende skriftlige indlæg senest 20 dage efter datoen for nedsættelsen af voldgiftspanelet. Den indklagede part indgiver sit skriftlige modindlæg senest 20 dage efter datoen for modtagelsen af det indledende skriftlige indlæg.
 Arbejdsgang i voldgiftspaneler
 11.
 Formanden for voldgiftspanelet leder alle panelets møder. Et voldgiftspanel kan bemyndige formanden til at træffe administrative og proceduremæssige afgørelser.
 12.
 Medmindre der i denne andet er fastsat i denne aftales afsnit III (Handel og erhverv), kapitel 14 (Tvistbilæggelse), kan voldgiftspanelet varetage sine opgaver på enhver vis, herunder pr. telefon, telefax eller edb-forbindelse.
 13.
 Kun voldgiftsmænd må deltage i voldgiftspanelets drøftelser, men panelet kan give sine assistenter tilladelse til at overvære drøftelserne.
 14.
 Det er alene voldgiftspanelets ansvar at udarbejde en rapport, og denne opgave må ikke overdrages til andre.
 15.
 Hvis der opstår et proceduremæssigt spørgsmål, som ikke er omfattet af bestemmelserne i denne aftales afsnit III (Handel og erhverv), kapitel 14 (Tvistbilæggelse), eller i bilag V-VII, kan voldgiftspanelet efter høring af parterne vedtage en hensigtsmæssig procedure, som er forenelig med disse bestemmelser.
 16.
 Hvis voldgiftspanelet finder, at der er behov for at ændre andre frister for proceduren end de frister, der er fastsat i denne


text:
aftales afsnit III (Handel og erhverv), kapitel 14 (Tvistbilæggelse), eller for at foretage andre proceduremæssige eller administrative justeringer, underretter det skriftligt parterne i tvisten om grundene hertil og angiver den frist eller justering, der er behov for.
 Udskiftning
 17.
 Hvis en voldgiftsmand er ude af stand til at deltage i en voldgiftsprocedure i henhold til afsnit III (Handel og erhverv), kapitel 14 (Tvistbilæggelse), trækker sig eller skal udskiftes, fordi vedkommende ikke opfylder kravene i adfærdskodeksen i denne aftales bilag VI, udvælges der en afløser i overensstemmelse med denne aftales artikel 177 og denne forretningsordens punkt 8.
 18.
 Hvis en part i tvisten finder, at en voldgiftsmand ikke opfylder kravene i adfærdskodeksen og derfor bør udskiftes, underretter den pågældende part den anden part i tvisten herom, senest 15 dage efter at den fik bevis for omstændighederne ved voldgiftsmandens væsentlige brud på adfærdskodeksen.
 19.
 Hvis en part i tvisten finder, at en voldgiftsmand, bortset fra formanden, ikke opfylder kravene i adfærdskodeksen, rådfører parterne i tvisten sig med hinanden, og, hvis de er enige om, at voldgiftsmanden bør udskiftes, udvælger de en ny voldgiftsmand i overensstemmelse med denne aftales artikel 177 og denne forretningsordens punkt 8.
 Hvis parterne i tvisten ikke er enige om, hvorvidt en voldgiftsmand bør udskiftes, kan de hver især anmode om, at sagen henvises til formanden for voldgiftspanelet, hvis afgørelse er endelig.
 Hvis formanden efter en sådan anmodning finder, at en voldgiftsmand ikke opfylder kravene i adfærdskodeksen, udvælges der en ny voldgiftsmand i overensstemmelse med denne aftales artikel 177 og denne forretningsordens punkt 8.
 20.
 Hvis en part finder, at formanden for voldgiftspanelet ikke opfylder kravene i adfærdskodeksen, rådfører parterne sig med hinanden, og, hvis de er enige om, at formanden bør udskiftes, udvælger de en ny formand i overensstemmelse med denne aftales artikel 177 og denne forretningsordens punkt 8.
 Hvis parterne ikke er enige om, hvorvidt formanden bør udskiftes, kan de hver især anmode om, at sagen henvises til en af de tilbageværende personer på den i denne aftales artikel 196, stk. 1, omhandlede delliste over personer, der kan varetage formandskabet. Formanden for Samarbejdsudvalget eller dennes stedfortræder udvælger den pågældende person ved lodtrækning. Den således valgte persons afgørelse om, hvorvidt formanden skal udskiftes, er endelig.
 Hvis den således valgte person finder, at den oprindelige formand ikke opfylder kravene i adfærdskodeksen, udvælger vedkommende en ny formand ved lodtrækning blandt de tilbageværende personer på dellisten over personer, der kan varetage formandskabet, jf. denne aftales artikel 196, stk. 1. Den nye formand udvælges senest fem dage efter den i dette punkt omhandlede afgørelse.
 21.
 Voldgiftspanelproceduren suspenderes i den tid, det tager at gennemføre de i denne forretningsordens punkt 18, 19 og 20 omhandlede procedurer.
 Høringer
 22.
 Formanden for voldgiftspanelet fastsætter datoen og tidspunktet for en høring i samråd med parterne i tvisten og de øvrige medlemmer af voldgiftspanelet og bekræfter dette skriftligt over for parterne i tvisten. Hvis høringen er åben for offentligheden, stiller den part, som varetager den logistiske administration af procedurerne, også disse oplysninger til rådighed for offentligheden. Voldgiftspanelet


text:
kan beslutte ikke at indkalde til høring, medmindre en part modsætter sig det.
 23.
 Medmindre parterne aftaler andet, afholdes høringen i Bruxelles i de tilfælde, hvor den klagende part er Republikken Kasakhstan, og i Astna i de tilfælde, hvor den klagende part er Den Europæiske Union.
 24.
 Voldgiftspanelet kan indkalde til yderligere høringer, hvis parterne er enige herom.
 25.
 Alle voldgiftsmænd skal være til stede under hele høringsforløbet.
 26.
 Følgende personer kan deltage i en høring, uanset om proceduren er åben for offentligheden eller ej:
 a)
 repræsentanter for parterne i tvisten
 b)
 rådgivere for parterne i tvisten
 c)
 administrativt personale, tolke, oversættere og retsskrivere, og
 d)
 voldgiftsmændenes assistenter.
 Kun repræsentanterne og rådgiverne for parterne i tvisten må rette henvendelse til voldgiftspanelet.
 27.
 Senest fem dage inden en høring skal hver part i tvisten give voldgiftspanelet en liste med navnene på de personer, der på den pågældende parts vegne vil fremføre mundtlige anbringender eller indlæg under høringen, og på andre repræsentanter eller rådgivere, der deltager i høringen.
 28.
 Voldgiftspanelet afholder høringen på følgende måde, idet det sikres, at den klagende part og den indklagede part får tildelt lige meget tid:
 Anbringende
 a)
 den klagende parts anbringende
 b)
 den indklagede parts anbringende
 Modanbringende
 a)
 den klagende parts anbringende
 b)
 den indklagede parts duplik.
 29.
 Voldgiftspanelet kan stille spørgsmål til begge parter i tvisten når som helst under en høring.
 30.
 Voldgiftspanelet sørger for, at der udarbejdes et referat af hver høring, og at det hurtigst muligt sendes til parterne i tvisten. Parterne i tvisten kan fremsætte bemærkninger til referatet, og voldgiftspanelet kan inddrage disse bemærkninger i deres overvejelser.
 31.
 Hver part i tvisten kan senest ti dage efter høringen afgive et supplerende skriftligt indlæg vedrørende spørgsmål, der opstod under høringen.
 Skriftlige forespørgsler
 32.
 Voldgiftspanelet kan under proceduren når som helst rette skriftlige forespørgsler til en eller begge parter i tvisten. Hver part i tvisten modtager en kopi af alle voldgiftspanelets forespørgsler.
 33.
 Parterne i tvisten sender også hver især en kopi af deres skriftlige besvarelser af voldgiftspanelets forespørgsler til den anden part i tvisten. Hver part i tvisten skal have mulighed for at fremsætte skriftlige bemærkninger til den anden parts besvarelse inden for en frist på fem dage efter datoen for modtagelsen heraf.
 Fortrolighed
 34.
 Parterne i tvisten og deres rådgivere behandler de oplysninger, som den anden part i tvisten har forelagt voldgiftspanelet og udpeget som fortrolige, som sådanne. Forelægger en part i tvisten voldgiftspanelet en fortrolig udgave af sit skriftlige indlæg, skal den efter anmodning fra den anden part også, senest 15 dage efter anmodningen eller indlægget, alt efter hvilken dato der er den seneste, fremlægge et ikke-fortroligt resumé af de i indlægget indeholdte oplysninger, som kan offentliggøres, samt en forklaring på, hvorfor de hemmeligholdte oplysninger er fortrolige. Intet i denne forretningsorden forhindrer en part i tvisten i at offentliggøre erklæringer vedrørende egne holdninger, hvis den pågældende part, når der henvises til oplysninger forelagt af den anden part, ikke offentliggør oplysninger, som den anden part har udpeget som fortrolige.
 Voldgiftspanelet mødes


text:
for lukkede døre, hvis en parts indlæg og anbringender indeholder fortrolige oplysninger. Parterne i tvisten og deres rådgivere holder voldgiftspanelets høringer fortrolige, når de afholdes for lukkede døre.
 Ikke-fortrolig udgave af voldgiftspanelets rapport
 35.
 Hvis voldgiftspanelets rapport indeholder oplysninger, som en part har udpeget som fortrolige, udarbejder voldgiftspanelet en ikke-fortrolig udgave af rapporten. Parterne skal have mulighed for at fremsætte bemærkninger til den ikke-fortrolige udgave, og voldgiftspanelet skal tage hensyn til disse bemærkninger ved udarbejdelsen af den endelige ikke-fortrolige udgave af rapporten.
 Ex parte-kontakter
 36.
 Voldgiftspanelet må ikke mødes eller kommunikere med en part i den anden parts fravær.
 37.
 Medlemmerne af voldgiftspanelet må ikke i de andre voldgiftsmænds fravær drøfte aspekter af det emne, der er genstand for proceduren, med en eller begge parter i tvisten.
 Amicus curiae-indlæg
 38.
 Medmindre parterne aftaler andet senest tre dage efter nedsættelsen af voldgiftspanelet, kan panelet modtage uanmodede skriftlige indlæg fra fysiske og juridiske personer, som er etableret på en parts territorium, og som er uafhængige af regeringerne i parterne i tvisten, forudsat at de afgives senest ti dage efter voldgiftspanelets nedsættelse, at de er kortfattede og under ingen omstændigheder er på mere end 15 sider med dobbelt linjeafstand, og at de er direkte relevante for et faktuelt og eller retligt spørgsmål, der behandles af voldgiftspanelet.
 39.
 Indlægget skal indeholde en beskrivelse af den fysiske eller juridiske person, der har afgivet indlægget, herunder dens nationalitet eller hjemsted, arten af dens aktiviteter, dens retlige status, generelle mål og dens finansieringskilde, samt en beskrivelse af den særlige interesse, som den pågældende person har i voldgiftspanelproceduren. Det skal være affattet på de sprog, som parterne i tvisten har valgt i overensstemmelse med denne forretningsordens punkt 42 og 43.
 40.
 Voldgiftspanelet opregner i sin rapport alle de indlæg, det har modtaget, som er i overensstemmelse med denne forretningsordens punkt 38 og 39. Voldgiftspanelet har ikke pligt til i sin rapport at behandle de anbringender, der fremføres i sådanne indlæg. Alle sådanne indlæg skal tilsendes parterne i tvisten med henblik på bemærkninger. Bemærkningerne fra parterne i tvisten skal indgives senest ti dage efter modtagelsen af indlægget, og alle sådanne bemærkninger skal behandles af voldgiftspanelet.
 Hastesager
 41.
 I hastende tilfælde, jf. denne aftales afsnit III (Handel og erhverv), kapitel 14 (Tvistbilæggelse), justerer voldgiftspanelet i samråd med parterne i tvisten og efter behov de frister, der er nævnt i denne forretningsorden, og underretter parterne herom.
 Oversættelse og tolkning
 42.
 Under de i denne aftales artikel 174 omhandlede konsultationer og senest på det i denne forretningsordens punkt 8, litra e), omhandlede møde bestræber parterne i tvisten sig på at nå til enighed om et fælles arbejdssprog til brug for voldgiftsproceduren.
 43.
 Hvis parterne i tvisten ikke kan nå til enighed om et fælles arbejdssprog, udarbejder hver part sine skriftlige indlæg på det sprog, den har valgt. I så tilfælde skal parten samtidig indgive en oversættelse på det sprog, den anden part har valgt, medmindre indlæggene er skrevet på et af WTO's arbejdssprog. Den indklagede part sørger for tolkning af mundtlige indlæg


text:
til de sprog, parterne har valgt.
 44.
 Voldgiftspanelets rapporter affattes på det eller de sprog, parterne i tvisten har valgt.
 45.
 Parterne i tvisten kan hver især fremsætte bemærkninger til nøjagtigheden af en oversat udgave af et dokument, der er udarbejdet i henhold til denne forretningsorden.
 46.
 Parterne afholder hver især udgifterne til oversættelse af deres skriftlige indlæg. Udgifterne til oversættelse af en rapport fra voldgiftspanelet fordeles ligeligt mellem parterne i tvisten.
 Andre procedurer
 47.
 Denne forretningsorden gælder også for procedurerne efter denne aftales artikel 174, artikel 184, stk. 2, artikel 185, stk. 2, artikel 186, stk. 3, og artikel 187, stk. 2. De i forretningsordenen fastsatte frister tilpasses imidlertid af voldgiftspanelet efter de særlige frister, der er fastsat for voldgiftspanelets vedtagelse af en rapport i forbindelse med disse andre procedurer.
 BILAG VI
 ADFÆRDSKODEKS FOR MEDLEMMER AF VOLDGIFTSPANELER OG MÆGLERE, JF. AFSNIT III (HANDEL OG ERHVERV), KAPITEL 14 (TVISTBILÆGGELSE)
 Definitioner
 1.
 I denne adfærdskodeks forstås ved:
 a) »voldgiftsmand«: et medlem af et voldgiftspanel, der faktisk er nedsat i henhold til artikel 177
 b) »kandidat«: en person, hvis navn står på den i artikel 196 omhandlede liste over voldgiftsmænd, og som overvejes udvalgt til medlem af et voldgiftspanel i henhold til artikel 177
 c) »assistent«: en person, som efter mandat fra en voldgiftsmand foretager undersøgelser for eller bistår voldgiftsmanden
 d) »procedure«: medmindre andet er angivet, en voldgiftspanelprocedure i henhold til afsnit III (Handel og erhverv), kapitel 14 (Tvistbilæggelse)
 e) »personale«: i forbindelse med en voldgiftsmand personer, der arbejder under voldgiftsmandens ledelse og tilsyn, dog ikke assistenter.
 f) »mægler«: en person, der foretager mægling i overensstemmelse med bilag VII.
 Ansvar i forbindelse med proceduren
 2.
 Alle kandidater og voldgiftsmænd skal undgå utilbørlig adfærd og adfærd, der kan udlægges som utilbørlig, være uafhængige og upartiske, undgå direkte og indirekte interessekonflikter og overholde en høj adfærdsstandard, således at integriteten og upartiskheden i tvistbilæggelsesordningen bevares. Tidligere voldgiftsmænd skal overholde de forpligtelser, der er fastsat i denne adfærdskodeks' punkt 15, 16, 17 og 18.
 Oplysningsforpligtelser
 3.
 Forud for bekræftelsen af udvælgelsen til voldgiftsmand i henhold afsnit III (Handel og erhverv), kapitel 14 (Tvistbilæggelse), skal en kandidat oplyse om alle interesser, forbindelser eller forhold, som kan formodes at indvirke på vedkommendes uafhængighed eller upartiskhed, eller som kan formodes at give indtryk af utilbørlig adfærd eller partiskhed i forbindelse med proceduren. Med henblik herpå skal en kandidat gøre enhver rimelig indsats for at få kendskab til sådanne interesser, forbindelser og andre forhold.
 4.
 En kandidat eller voldgiftsmand må kun videregive oplysninger om forhold vedrørende faktiske eller potentielle overtrædelser af denne adfærdskodeks til Samarbejdsudvalget med henblik på parternes gennemgang deraf, og det skal ske skriftligt.
 5.
 Efter udvælgelsen skal en voldgiftsmand vedblive med at gøre enhver rimelig indsats for at få kendskab til eventuelle interesser, forbindelser og andre forhold som omhandlet i denne adfærdskodeks' punkt 3 og oplyse herom. En voldgiftsmand har en vedvarende forpligtelse til at oplyse om alle interesser, forbindelser og andre forhold, der måtte komme frem på et hvilket som helst trin i proceduren. Voldgiftsmanden skal


text:
oplyse om sådanne interesser, forbindelser og forhold ved skriftligt at underrette Samarbejdsudvalget derom med henblik på parternes gennemgang deraf.
 Voldgiftsmænds opgaver
 6.
 Efter bekræftelse af udvælgelsen skal en voldgiftsmand være til rådighed til at udføre sine opgaver og skal udføre dem omhyggeligt og hurtigt under hele procedurens forløb og udvise loyalitet og rettidig omhu.
 7.
 En voldgiftsmand må kun behandle spørgsmål, der rejses i forbindelse med proceduren, og som har betydning for voldgiftspanelets rapport, og må ikke overdrage denne opgave til andre.
 8.
 En voldgiftsmand skal træffe alle nødvendige foranstaltninger til at sikre, at vedkommendes assistent og personale er bekendt med og overholder bestemmelserne i denne adfærdskodeks' punkt 2, 3, 4, 5, 16, 17 og 18.
 9.
 En voldgiftsmand må ikke etablere ex parte-kontakter, der vedrører proceduren.
 Voldgiftsmænds uafhængighed og upartiskhed
 10.
 En voldgiftsmand skal være uafhængig og upartisk, undgå adfærd, der kan udlægges som utilbørlig eller partisk, og må ikke lade sig påvirke af egne interesser, udefrakommende pres, politiske overvejelser, offentlige protester, loyalitet over for en part eller frygt for kritik.
 11.
 En voldgiftsmand må ikke hverken direkte eller indirekte påtage sig nogen forpligtelse eller acceptere nogen fordel, som på nogen måde ville være til hindring for eller give indtryk af at være til hindring for, at vedkommende udfører sine opgaver korrekt.
 12.
 En voldgiftsmand må ikke udnytte sin stilling som medlem af voldgiftspanelet til at fremme personlige eller private interesser. En voldgiftsmand skal undgå handlinger, som kan give det indtryk, at vedkommende befinder sig i en særlig position med hensyn til at blive påvirket af andre.
 13.
 En voldgiftsmand må ikke lade finansielle, forretningsmæssige, faglige, personlige eller sociale forbindelser eller forpligtelser påvirke sin adfærd eller dømmekraft.
 14.
 En voldgiftsmand skal undgå at etablere forbindelser eller erhverve finansielle interesser, som kan formodes at påvirke vedkommendes upartiskhed eller give indtryk af utilbørlig eller partisk adfærd.
 Tidligere voldgiftsmænds forpligtelser
 15.
 Alle tidligere voldgiftsmænd skal undgå handlinger, der kan give det indtryk, at de var partiske under varetagelsen af deres opgaver eller drog fordel af voldgiftspanelets afgørelse eller rapport.
 Fortrolighed
 16.
 En voldgiftsmand eller en tidligere voldgiftsmand må på intet tidspunkt videregive eller gøre brug af ikke-offentlige oplysninger, der vedrører en procedure eller er indhentet under en procedure, medmindre det sker som led i proceduren, og må under ingen omstændigheder videregive eller gøre brug af sådanne oplysninger til egen eller andres fordel eller til skade for andres interesser.
 17.
 En voldgiftsmand må ikke videregive et voldgiftspanels rapport eller dele heraf, før den er offentliggjort i overensstemmelse med denne aftales afsnit III (Handel og erhverv), kapitel 14 (Tvistbilæggelse).
 18.
 En voldgiftsmand eller tidligere voldgiftsmand må på intet tidspunkt oplyse om et voldgiftspanels drøftelser eller om en voldgiftsmands standpunkter.
 Udgifter
 19.
 Hver voldgiftsmand fører regnskab med og udarbejder en endelig opgørelse over den tid, der anvendes til proceduren, og vedkommendes udgifter, samt tid og udgifter for vedkommendes assistent og personale.
 Mæglere
 20.
 Bestemmelserne i denne adfærdskodeks for voldgiftsmænd og tidligere voldgiftsmænd gælder tilsvarende for mæglere.
 BILAG VII
 MÆGLINGSORDNING, JF. AFSNIT III (HANDEL OG ERHVERV),


text:
KAPITEL 14 (TVISTBILÆGGELSE)
 Artikel 1
 Formål
 Målet med dette bilag er at gøre det lettere at finde en gensidigt acceptabel løsning på problemer ved hjælp af en udførlig og hurtig procedure med mæglerbistand.
 Afdeling A
 Procedure under mæglingsordningen
 Artikel 2
 Anmodning om oplysninger
 1. På et hvilket som helst tidspunkt inden indledningen af mæglingsproceduren kan en part skriftligt anmode om oplysninger vedrørende en foranstaltning, der har negative virkninger for handel og investeringer mellem parterne. Den part, til hvem en sådan anmodning er rettet, afgiver et skriftligt svar senest 20 dage efter modtagelsen af anmodningen, hvori den fremsætter sine bemærkninger til oplysningerne i anmodningen.
 2. Hvis den besvarende part vurderer, at den ikke vil kunne afgive svar inden for 20 dage efter modtagelsen af anmodningen, underretter den straks den anmodende part herom, begrunder forsinkelsen og angiver, hvor lang tid den skønner, det i bedste fald vil tage, inden den kan afgive svar.
 Artikel 3
 Indledning af proceduren
 1. En part kan til enhver tid anmode om, at parterne indleder en mæglingsprocedure, ved at indgive en skriftlig anmodning herom til den anden part. Anmodningen skal være tilstrækkelig detaljeret til at fremstille den anmodende parts indvendinger klart, og den skal:
 a)
 udpege den specifikke foranstaltning, det drejer sig om
 b)
 omfatte en redegørelse for de negative virkninger, som foranstaltningen efter den anmodende parts opfattelse har eller vil få for handelen eller investeringerne mellem parterne, og
 c)
 gøre rede for, hvordan der efter den anmodende parts opfattelse er sammenhæng mellem disse virkninger og foranstaltningen.
 2. Mæglingsproceduren kan kun indledes efter aftale mellem parterne. Den part, der modtager en anmodning i henhold til stk. 1, behandler den med velvilje og svarer ved at acceptere eller afvise den skriftligt senest ti dage efter modtagelsen.
 Artikel 4
 Udvælgelse af mægler
 1. Parterne bestræber sig på at blive enige om en mægler senest 15 dage efter den i artikel 3, stk. 2, i dette bilag omhandlede accept af anmodningen om mægling.
 2. Hvis parterne ikke kan nå til enighed om mægleren inden for fristen i stk. 1, kan de hver især anmode formanden for Samarbejdsudvalget eller dennes stedfortræder om at udvælge mægleren ved lodtrækning fra den liste, der er udarbejdet i henhold til artikel 196, stk. 1. Repræsentanter for begge parter indbydes i god tid til at overvære lodtrækningen. Lodtrækningen foretages under alle omstændigheder under overværelse af den eller de parter, der er til stede.
 3. Formanden for Samarbejdsudvalget eller dennes stedfortræder udvælger mægleren senest fem dage efter anmodningen i henhold til stk. 2.
 4. Er den i denne aftales artikel 196, stk. 1, omhandlede liste ikke udarbejdet på det tidspunkt, hvor der fremsættes en anmodning i henhold til artikel 3 i dette bilag, vælges mægleren ved lodtrækning blandt de personer, som den ene eller begge parter formelt har foreslået.
 5. En mægler må ikke være statsborger i en af parterne, medmindre parterne aftaler andet.
 6. Mægleren bistår på en upartisk og gennemskuelig måde parterne med at skaffe klarhed over foranstaltningen og dens mulige virkninger for handelen og


text:
med at nå til enighed om en gensidigt acceptabel løsning.
 7. Adfærdskodeksen for medlemmer af voldgiftspaneler og mæglere i bilag VI gælder tilsvarende for mæglere.
 8. Punkt 3-7 (Meddelelser) og 42-46 (Oversættelse og tolkning) i forretningsordenen for voldgift i bilag V finder tilsvarende anvendelse.
 Artikel 5
 Regler for mæglingsproceduren
 1. Senest ti dage efter udpegelsen af mægleren forelægger den part, der påberåbte sig mæglingsproceduren, mægleren og den anden part en detaljeret, skriftlig redegørelse for sine indvendinger, herunder navnlig en redegørelse for, hvordan den anfægtede foranstaltning fungerer, og hvilke virkninger den har for handelen. Senest 20 dage efter modtagelsen af redegørelsen kan den anden part fremsætte skriftlige bemærkninger hertil. Hver part kan i sin redegørelse eller bemærkninger inddrage oplysninger, som parten anser for relevante.
 2. Mægleren kan træffe afgørelse om, hvordan der bedst skaffes klarhed over den pågældende foranstaltning og dens mulige virkninger for handelen. Mægleren kan navnlig tilrettelægge møder mellem parterne, høre dem sammen eller hver for sig, søge bistand hos eller rådføre sig med relevante eksperter og berørte parter samt yde yderligere støtte, som parterne måtte anmode om. Inden mægleren søger bistand hos eller rådfører sig med relevante eksperter og berørte parter, hører vedkommende parterne.
 3. Mægleren rådgiver ikke vedrørende den anfægtede foranstaltnings overensstemmelse med denne aftale og fremsætter ikke bemærkninger herom. Mægleren kan tilbyde rådgivning og foreslå en løsning, som parterne kan overveje. Parterne kan acceptere eller afvise den foreslåede løsning, eller de kan blive enige om en anden løsning.
 4. Mæglingsproceduren finder sted på den parts territorium, som anmodningen blev sendt til, eller et andet sted eller på en anden måde, som parterne er enige om.
 5. Parterne bestræber sig på at nå frem til en gensidigt acceptabel løsning senest 60 dage efter udpegelsen af mægleren. Indtil der opnås enighed, kan parterne overveje eventuelle midlertidige løsninger.
 6. Den gensidigt acceptable løsning eller den midlertidige løsning kan vedtages ved en afgørelse, der træffes i Samarbejdsudvalget. Gensidigt acceptable løsninger offentliggøres. Den offentliggjorte udgave må ikke indeholde oplysninger, der af en part er udpeget som fortrolige.
 7. Efter anmodning fra parterne sender mægleren parterne et udkast til en faktuel rapport, som kort beskriver i) den anfægtede foranstaltning, ii) de fulgte procedurer og iii) den gensidigt acceptable løsning, der måtte være fundet, herunder eventuelle midlertidige løsninger. Mægleren giver parterne 15 dage til at fremsætte bemærkninger til udkastet. Efter at have gennemgået de bemærkninger fra parterne, der er modtaget inden for fristen, forelægger mægleren inden for 15 dage en endelig faktuel rapport for parterne. Den faktuelle rapport må ikke indeholde nogen fortolkning af denne aftale.
 8. Proceduren afsluttes ved:
 a)
 parternes vedtagelse af en gensidigt acceptabel løsning, på datoen for vedtagelsen
 b)
 gensidig aftale mellem parterne på et hvilket som helst tidspunkt i løbet af proceduren, på datoen for aftalen
 c)
 en skriftlig erklæring fra mægleren, efter høring af parterne, om, at yderligere mægling ville være formålsløs, på datoen for erklæringen, eller
 d)
 en skriftlig erklæring, som en af parterne afgiver efter at have undersøgt gensidigt acceptable løsninger i løbet af mæglingsproceduren


text:
og efter at have overvejet mæglerens eventuelle rådgivende udtalelser og forslag til løsninger, på datoen for erklæringen.
 Afdeling B
 Gennemførelse
 Artikel 6
 Gennemførelse af en gensidigt acceptabel løsning
 1. Er parterne blevet enige om en løsning, træffer de hver især de foranstaltninger, som er nødvendige for at gennemføre den gensidigt acceptable løsning inden for den aftalte frist.
 2. Den part, der gennemfører den gensidigt acceptable løsning, underretter skriftligt den anden part om de tiltag eller foranstaltninger, der er truffet i den forbindelse.
 Afdeling C
 Almindelige bestemmelser
 Artikel 7
 Fortrolighed og forhold til tvistbilæggelse
 1. Medmindre parterne aftaler andet, er alle etaper af proceduren fortrolige, herunder eventuelle rådgivende udtalelser og foreslåede løsninger, jf. dog artikel 5, stk. 6, i dette bilag. Dog kan en part meddele offentligheden, at der finder mægling sted.
 2. Mæglingsproceduren berører ikke parternes rettigheder og forpligtelser i henhold til afsnit III (Handel og erhverv), kapitel 14 (Tvistbilæggelse), eller en anden aftale.
 3. Det er ikke et krav, at der skal afholdes konsultationer i henhold til afsnit III (Handel og erhverv), kapitel 14 (Tvistbilæggelse), inden indledningen af mæglingsproceduren. En part bør dog sædvanligvis gøre brug af de andre relevante bestemmelser om samarbejde eller konsultationer i denne aftale, før den indleder mæglingsproceduren.
 4. I forbindelse med andre tvistbilæggelsesprocedurer i henhold til denne aftale eller en anden aftale må en part ikke anvende følgende som dokumentation eller bevis, og et panel må ikke i overvejelserne inddrage:
 a)
 den anden parts holdning under mæglingsproceduren eller oplysninger, der er indsamlet efter artikel 5, stk. 2, i dette bilag
 b)
 den anden parts tilkendegivelse af villighed til at acceptere en løsning vedrørende den foranstaltning, der er genstand for mæglingen, eller
 c)
 rådgivende udtalelser eller forslag fremsat af mægleren.
 5. En mægler må ikke deltage i et panel i en tvistbilæggelsesprocedure i henhold til denne aftale eller i henhold til WTO-overenskomsten, der vedrører det samme anliggende, som vedkommende har været mægler for.
 Artikel 8
 Frister
 Alle frister, der er omhandlet i dette bilag, kan ændres efter aftale mellem parterne.
 Artikel 9
 Udgifter
 1. Parterne afholder deres egne udgifter til deltagelse i mæglingsproceduren.
 2. Parterne deler ligeligt udgifterne til organisatoriske aspekter, herunder mæglerens vederlag og udgifter. Mæglerens vederlag skal ligge på linje med det vederlag, der fastsættes for formanden for et voldgiftspanel, jf. punkt 8, litra e), i forretningsordenen i bilag V til denne aftale.
 PROTOKOL
 om gensidig administrativ bistand i toldspørgsmål
 Artikel 1
 Definitioner
 I denne protokol forstås ved:
 a) »toldlovgivning«: de på parternes territorier gældende love og administrative bestemmelser for import, eksport og forsendelse af varer og henførsel heraf under en hvilken som helst anden toldordning eller -procedure, herunder forbuds-, begrænsnings- og kontrolforanstaltninger
 b) »bistandssøgende myndighed«: en kompetent administrativ myndighed, som fremsætter en anmodning om bistand i henhold til denne protokol, og som er udpeget af en part til dette formål
 c) »bistandssøgt myndighed«: en kompetent administrativ myndighed, som modtager en anmodning om bistand i henhold til denne protokol, og som er udpeget af en part til dette formål
 d) »personoplysninger«: alle oplysninger


text:
vedrørende en identificeret eller identificerbar fysisk person
 e) »overtrædelse af toldlovgivningen«: enhver overtrædelse eller ethvert forsøg på overtrædelse af toldlovgivningen.
 Artikel 2
 Anvendelsesområde
 1. Parterne yder på områder, der hører ind under deres kompetence, på den måde og på de betingelser, der er fastsat i denne protokol, hinanden bistand med henblik på at sikre, at toldlovgivningen anvendes korrekt, ved at forebygge, efterforske og retsforfølge overtrædelser af toldlovgivningen.
 2. Bistand i toldspørgsmål i henhold til denne protokol ydes af enhver administrativ myndighed hos parterne, som er kompetent med hensyn til anvendelsen af denne protokol. Dette berører ikke bestemmelserne om gensidig bistand i strafferetlige anliggender, og dette omfatter ikke udveksling af oplysninger, der er indhentet ved anvendelse af beføjelser, som udøves på en retsmyndigheds anmodning, medmindre den pågældende myndighed har givet tilladelse til videregivelse af de pågældende oplysninger.
 3. Bistand til inddrivelse af skatter, afgifter eller bøder er ikke omfattet af denne protokol.
 Artikel 3
 Bistand efter anmodning
 1. På anmodning af den bistandssøgende myndighed meddeler den bistandssøgte myndighed denne alle relevante oplysninger, som gør det muligt for den bistandssøgende myndighed at sikre, at toldlovgivningen anvendes korrekt, herunder oplysninger om konstaterede eller planlagte handlinger, som udgør eller vil kunne udgøre en overtrædelse af toldlovgivningen.
 2. På anmodning af den bistandssøgende myndighed skal den bistandssøgte myndighed give denne oplysninger om:
 a)
 omstændighederne (kendsgerninger og betingelser) ved eksporten af varer fra en parts territorium og importen til den anden parts territorium, om fornødent med angivelse af, hvilken toldprocedure varerne er henført under
 b)
 omstændighederne (kendsgerninger og betingelser) ved importen af varer til en parts territorium og eksporten fra den anden parts territorium, om fornødent med angivelse af, hvilken toldprocedure varerne er henført under.
 3. På anmodning af den bistandssøgende myndighed træffer den bistandssøgte myndighed på grundlag af egne love og administrative bestemmelser de nødvendige foranstaltninger til at sikre særlig overvågning af:
 a)
 fysiske eller juridiske personer, når der er rimelig grund til at antage, at de begår eller har begået overtrædelser af toldlovgivningen
 b)
 steder, hvor der oplagres varer, når der er rimelig grund til at nære mistanke om, at der finder overtrædelser af toldlovgivningen sted
 c)
 varer, der transporteres eller skal transporteres, når der er rimelig grund til at nære mistanke om, at der finder overtrædelser af toldlovgivningen sted
 d)
 transportmidler, der transporterer varer, når der er rimelig grund til at nære mistanke om, at der finder overtrædelser af toldlovgivningen sted.
 Artikel 4
 Uanmodet bistand
 Parterne yder hinanden bistand på eget initiativ i overensstemmelse med deres love og administrative bestemmelser, hvis de skønner, at det er nødvendigt for en korrekt anvendelse af toldlovgivningen, særlig ved at meddele oplysninger vedrørende:
 a)
 handlinger, som er eller synes at være overtrædelser af toldlovgivningen, og som kan være af interesse for den anden part
 b)
 nye midler eller metoder, der anvendes i forbindelse med overtrædelser af toldlovgivningen
 c)
 varer, som vides at være genstand for overtrædelser af toldlovgivningen
 d)
 fysiske eller juridiske personer, når der er rimelig grund til at antage, at de begår eller har begået


text:
overtrædelser af toldlovgivningen
 e)
 transportmidler, når der er rimelig grund til at antage, at de anvendes, har været anvendt eller kan blive anvendt i forbindelse med overtrædelser af toldlovgivningen.
 Artikel 5
 Fremsendelse og meddelelse
 På anmodning af den bistandssøgende myndighed træffer den bistandssøgte myndighed i overensstemmelse med de love og administrative bestemmelser, der gælder for den, alle nødvendige forholdsregler til at fremsende alle dokumenter eller at meddele alle afgørelser, der hidrører fra den bistandssøgende myndighed, og som falder ind under denne protokols anvendelsesområde, til en modtager, der er bosat eller etableret på den bistandssøgte myndigheds territorium.
 Anmodninger om fremsendelse af dokumenter eller meddelelse af afgørelser skal fremsættes skriftligt på et af den bistandssøgte myndigheds officielle sprog eller på et for denne myndighed acceptabelt sprog.
 Artikel 6
 Bistandsanmodningers form og indhold
 1. Anmodninger i henhold til denne protokol fremsættes skriftligt. De skal ledsages af den dokumentation, der er nødvendig for at kunne efterkomme dem. Når hastende omstændigheder kræver det, kan mundtlige anmodninger accepteres, såfremt de omgående bekræftes skriftligt.
 2. Anmodninger i henhold til stk. 1 skal omfatte følgende oplysninger:
 a)
 den bistandssøgende myndighed
 b)
 formålet med og begrundelsen for anmodningen
 c)
 den ønskede foranstaltning
 d)
 de relevante love og administrative bestemmelser og andre relevante retlige elementer
 e)
 så nøjagtige og udtømmende oplysninger som muligt om de fysiske eller juridiske personer, der er genstand for undersøgelserne
 f)
 et sammendrag af sagens omstændigheder og allerede gennemførte undersøgelser
 g)
 alle andre relevante oplysninger, som er nødvendige for at efterkomme anmodningen.
 3. Anmodningerne fremsættes på et af den bistandssøgte myndigheds officielle sprog eller på et for denne myndighed acceptabelt sprog. Dette krav gælder ikke for den dokumentation, der ledsager anmodningen, jf. stk. 1.
 4. Hvis en anmodning ikke opfylder de formelle krav i stk. 1-3, kan den begæres korrigeret eller suppleret; der kan i mellemtiden træffes retsbevarende foranstaltninger.
 Artikel 7
 Efterkommelse af anmodninger
 1. Med henblik på at imødekomme en anmodning om bistand skal den bistandssøgte myndighed inden for rammerne af sin kompetence og sine ressourcer, og som om den handlede på egne vegne eller på anmodning af andre myndigheder hos samme part, udlevere de oplysninger, den allerede er i besiddelse af, og foretage passende administrative undersøgelser eller lade sådanne undersøgelser foretage. Dette finder også anvendelse på alle andre myndigheder, til hvilke den bistandssøgte myndighed henviser anmodningen, når den ikke er i stand til at handle på egen hånd.
 2. Anmodninger om bistand efterkommes i overensstemmelse med den bistandssøgte parts love og administrative bestemmelser. Hvis anmodningen ikke kan efterkommes, underrettes den bistandssøgende part straks herom.
 3. Behørigt bemyndigede tjenestemænd fra en part kan efter aftale med den anden part og på de af denne fastsatte betingelser møde op hos den bistandssøgte myndighed eller enhver anden berørt myndighed, jf. stk. 1, for at indhente sådanne oplysninger vedrørende handlinger, der er eller kan være en overtrædelse af toldlovgivningen, som den bistandssøgende myndighed har brug for med henblik på anvendelsen af denne protokol.
 4. Behørigt bemyndigede tjenestemænd fra en part kan efter aftale med den anden part og


text:
på de betingelser, der er fastsat af denne, være til stede ved undersøgelser, som gennemføres på sidstnævntes territorium.
 Artikel 8
 Hvordan oplysninger skal meddeles
 1. Den bistandssøgte myndighed meddeler skriftligt den bistandssøgende myndighed undersøgelsesresultaterne sammen med relevante dokumenter, bekræftede genparter heraf mv.
 2. Disse oplysninger kan være i elektronisk form.
 3. Der fremsendes kun originaldokumenter efter anmodning, når det ikke er tilstrækkeligt med bekræftede genparter. Originaleksemplarerne skal returneres hurtigst muligt.
 Artikel 9
 Undtagelser fra pligten til at yde bistand
 1. Bistand kan afslås eller gøres betinget af, at visse krav opfyldes, hvis en part skønner, at bistand i henhold til denne protokol:
 a)
 ville krænke suveræniteten hos Republikken Kasakhstan eller en EU-medlemsstat, som er blevet anmodet om bistand i henhold til denne protokol, eller
 b)
 ville skade den offentlige orden, statens sikkerhed eller andre væsentlige interesser, især i de i denne protokols artikel 10, stk. 2, omhandlede tilfælde, eller
 c)
 ville indebære en krænkelse af forretningshemmeligheden eller tavshedspligten.
 2. Den bistandssøgte myndighed kan udsætte ydelsen af bistand med den begrundelse, at det ville forstyrre en igangværende undersøgelse, retsforfølgning eller proces. I så fald rådfører den bistandssøgte myndighed sig med den bistandssøgende myndighed for at fastslå, om der kan ydes bistand på de nærmere vilkår eller betingelser, som den bistandssøgte myndighed måtte kræve.
 3. Hvis den bistandssøgende myndighed anmoder om bistand, som den ikke selv ville være i stand til at yde, hvis den blev anmodet derom, skal den gøre opmærksom herpå i sin anmodning. Det overlades derefter til den bistandssøgte myndighed at afgøre, hvorledes den vil reagere på en sådan anmodning.
 4. I de i stk. 1 og 2 omhandlede tilfælde meddeles den bistandssøgte myndigheds afgørelse og begrundelsen herfor straks til den bistandssøgende myndighed.
 Artikel 10
 Udveksling af oplysninger og tavshedspligt
 1. De oplysninger, der under den ene eller den anden form meddeles i medfør af denne protokol, er fortrolige eller til tjenestebrug, afhængigt af de gældende regler hos hver part. Oplysningerne er omfattet af tavshedspligt og beskyttes af de relevante love og forskrifter i den part, som modtager dem, og de tilsvarende bestemmelser, der gælder for EU-institutionerne.
 2. Personoplysninger må kun udveksles, hvis den part, der modtager dem, forpligter sig til at beskytte dem på en måde, der anses for tilstrækkelig af den part, der leverer dem.
 3. Anvendelse af oplysninger, der indhentes i henhold til denne protokol, i forbindelse med administrative procedurer eller retssager vedrørende overtrædelser af toldlovgivningen, betragtes som værende i overensstemmelse med denne protokol. Parterne kan således i deres retsbøger, rapporter og vidneerklæringer og i retssager indbragt for domstolene som bevis anvende oplysninger, der er indhentet, og dokumenter, der er blevet fremlagt, i overensstemmelse med denne protokol. Den kompetente myndighed, som har afgivet oplysningerne eller givet adgang til dokumenterne, underrettes om en sådan anvendelse.
 4. Oplysninger, der indhentes i henhold til denne protokol, må kun anvendes til de i denne protokol fastsatte formål. Hvis en part ønsker at benytte sådanne oplysninger til andre formål, skal den indhente forudgående skriftligt samtykke fra den myndighed, som har afgivet


text:
oplysningerne. Anvendelsen er da underlagt de betingelser, som stilles af den pågældende myndighed.
 Artikel 11
 Eksperter og vidner
 En tjenestemand hos en bistandssøgt myndighed kan bemyndiges til inden for de i bemyndigelsen fastsatte grænser at møde som ekspert eller vidne i administrative procedurer eller retssager vedrørende spørgsmål omfattet af denne protokol og kan fremlægge sådanne genstande, dokumenter eller bekræftede genparter heraf, som måtte være nødvendige for den administrative procedure eller retssagen. Anmodningen til tjenestemanden skal fremsættes af den bistandssøgende myndighed, og det skal i anmodningen præcist angives, for hvilken administrativ eller retslig myndighed tjenestemanden skal give møde, og om hvilket spørgsmål og i hvilken egenskab han vil blive afhørt.
 Artikel 12
 Udgifter til ydelse af bistand
 Parterne afstår hver især fra alle krav om refusion af udgifter som følge af anvendelsen af denne protokol, undtagen i givet fald udgifter til eksperter og vidner og til tolke og oversættere, som ikke henhører under offentlige myndigheder.
 Artikel 13
 Gennemførelse
 1. Gennemførelsen af denne protokol varetages af Republikken Kasakhstans toldmyndigheder på den ene side og, alt efter det enkelte tilfælde, af Europa-Kommissionens kompetente tjenestegrene og EU-medlemsstaternes toldmyndigheder på den anden side. De træffer afgørelser om alle praktiske foranstaltninger og arrangementer, der er nødvendige for protokollens anvendelse, idet de tager hensyn til gældende regler, navnlig med hensyn til beskyttelse af data.
 2. Parterne rådfører sig med hinanden og holder hinanden underrettet om de detaljerede gennemførelsesregler, som vedtages i overensstemmelse med denne protokols bestemmelser.
 Artikel 14
 Andre aftaler
 1. Under hensyn til Den Europæiske Unions og EU-medlemsstaternes respektive kompetencer:
 a)
 berører bestemmelserne i denne protokol ikke parternes forpligtelser i henhold til andre internationale aftaler eller konventioner
 b)
 supplerer bestemmelserne i denne protokol aftaler om gensidig bistand, som er eller måtte blive indgået mellem de enkelte EU-medlemsstater og Republikken Kasakhstan, og
 c)
 berører bestemmelserne i denne protokol ikke EU-bestemmelserne om udveksling mellem Europa-Kommissionens kompetente tjenestegrene og EU-medlemsstaternes toldmyndigheder af oplysninger, der er indhentet på områder, som er omfattet af denne protokol, og som kan være af interesse for Den Europæiske Union eller for EU-medlemsstaterne.
 2. Uanset stk. 1 har bestemmelserne i denne protokol forrang frem for bestemmelserne i bilaterale aftaler om gensidig bistand, der er eller måtte blive indgået mellem de enkelte EU-medlemsstater og Republikken Kasakhstan, hvis bestemmelserne deri er uforenelige med bestemmelserne i denne protokol.
 3. Med hensyn til spørgsmål vedrørende anvendelsen af denne protokol rådfører parterne sig med hinanden for at finde en løsning inden for rammerne af en regelmæssig dialog om toldanliggender.


text:
Nr. L 337/32 De Europæiske Fællesskabers Tidende 16 . 12 . 74
 AFGØRELSE Nr. 7/74 FRA DEN BLANDEDE KOMMISSION EØF—ØSTRIG
 (Fællesskabsforsendelse)
 af 6. november 1974
 om ændring af aftalens tillæg VII
 DEN BLANDEDE KOMMISSION HAR —
 under henvisning til den mellem Det europæiske økonomiske Fællesskab og republikken
 Østrig undertegnede aftale om anvendelse af reglerne vedrørende fællesskabsforsendelse,
 særlig artikel 16, stk. 3 , litra a, og
 ud fra følgende betragtning:
 i
 Listen over luftfartsselskaber, der er fritaget for at stille sikkerhed i forbindelse med reg
 lerne vedrørende fællesskabsforsendelse, er for nylig blevet ændret ved en kommissions
 forordning ; listen i aftalens tillæg VII bør derfor ændres —
 VEDTAGET FØLGENDE AFGØRELSE :
 Artikel 1
 Tilæg VII til aftalen, som ændret ved Den blandede Kommissions afgørelse nr. 2/74,
 ændres således :
 1 . Fodnoten affattes således :
 »(1 ) Listen fornyet ved forordning (EØF) nr. 2625/73 af 26. september 1973 , som
 ændret ved forordning (EØF) nr. 757/74 af 1 . 4. 1974.«
 2. Listen, der er indeholdt i bilaget, ændres således :
 a) I stedet for »Aer Lingus Teoranta (Irish International ), Dublin«, skal læses :
 » Aer Lingus Teoranta (Irish Air Lines), Dublin «.
 b) Følgende luftfartsselskaber indsættes:
 — efter : » Austrian Airlines, Wien «:
 » Austrian Airtransport, Osterreichische Flugbetriebe GmbH, Wien «;
 — efter : » Aviation . . ., Hamburg«:
 » Balair Ltd ., Basel «;
 — efter: » SAS . . ., Stockholm«:
 »SATA, SA de Transport Aérien, Geneve «.
 Artikel 2
 Denne afgørelse træder i kraft den 1 . januar 1975 .
 Udfærdiget i Bruxelles, den 6. november 1974.
 På Den blandede Kommissions vegne
 K. Pingel
 Formand


text:
 Avis juridique important
 |
 21976A0425(02)
 Aftale mellem medlemsstaterne i Det Europæiske Kul- og Stålfællesskab og Den tunesiske Republik
 EF-Tidende nr. L 265 af 27/09/1978 s. 0119 - 0127 den finske specialudgave: kapitel 11 bind 6 s. 0118 den svenske specialudgave: kapitel 11 bind 6 s. 0118 den spanske specialudgave: Kapitel 11 bind 11 s. 0109 den portugisiske specialudgave: Kapitel 11 bind 11 s. 0109
 AFTALE mellem medlemsstaterne i Det europaeiske Kul- og Staalfaellesskab og Den tunesiske Republik (78/800/EKSF) KONGERIGET BELGIEN, KONGERIGET DANMARK, FORBUNDSREPUBLIKKEN TYSKLAND, DEN FRANSKE REPUBLIK, IRLAND, DEN ITALIENSKE REPUBLIK, STORHERTUGDOEMMET LUXEMBOURG, KONGERIGET NEDERLANDENE og DET FORENEDE KONGERIGE STORBRITANNIEN OG NORDIRLAND, medlemsstater i Det europaeiske Kul- og Staalfaellesskab, i det foelgende kaldet »medlemsstaterne« paa den ene side. DEN TUNESISKE REPUBLIK, paa den anden side, HAR - I BETRAGTNING AF, at Det europaeiske oekonomiske Faellesskab og Den tunesiske Republik indgaar en samarbejdsaftale vedroerende de sektorer, dette Faellesskab omfatter, MED DE SAMME MAALSAETNINGER FOR OEJE og i oensket om at finde lignende loesninger for den sektor, der omfattes af Det europaeiske Kul- og Staalfaellesskab, til virkeliggoerelse af disse maalsaetninger, og i betragtning af, at ingen bestemmelser i denne aftale kan fortolkes saaledes, at de kontraherende parter fritages for de forpligtelser, som paahviler dem ved andre internationale overenskomster - VEDTAGET AT INDGAA DENNE AFTALE: Artikel 1 Denne aftale finder anvendelse paa de varer, som henhoerer under Det europaeiske Kul- og Staalfaellesskab, og som er anfoert i bilaget. AFSNIT I Handelssamarbejde Artikel 2 Denne aftale har til formaal at fremme samhandelen mellem de kontraherede parter under hensyntagen til deres respektive udviklingsniveauer og til noedvendigheden af at sikre en bedre balance i deres samhandel med henblik paa at foroege vaekstraten for Tunesiens handel og forbedre de vilkaar, hvorpaa dette lands varer kan faa adgang til Faellesskabets marked. Artikel 3 1. Varer med oprindelse i Tunesien indfoeres i Faellesskabet uden kvantitative restriktioner eller foranstaltninger med tilsvarende virkning og uden told og afgifter med tilsvarende virkning. 2. De nye medlemsstater anvender stk. 1 saaledes, at de under ingen omstaendigheder kan bringe en mere fordelagtig ordning til anvendelse over for Tunesien end over for Faellesskabet i dets oprindelige udstraekning. Artikel 4 Artikel 25 til 38 i den samarbejdsaftale, som dags dato er undertegnet, finder tilsvarende anvendelse paa denne aftale. Artikel 5 1. Hvis de tilbud, der er fremsat af tunesiske virksomheder, vil kunne medfoere skade for faellesmarkedets funktion, og hvis denne skade skyldes en forskel i konkurrencevilkaarene vedroerende priser, kan medlemsstaterne traeffe passende foranstaltninger paa de betingelser og ifoelge de fremgangsmaader, der er fastsat i stk. 2. 2. De kontraherende parter meddeler Det blandede Udvalg enhver formaalstjenlig oplysning og bistaar det i noedvendigt omfang med henblik paa undersoegelse af sagsakterne og i givet fald med anvendelse af passende foranstaltninger. Saafremt Tunesien ikke er ophoert med den paatalte praksis inden for den frist, der er fastsat i Det blandede Udvalg, eller saafremt dette ikke er naaet til enighed inden en maaned efter at det har faaet sagen forelagt, kan medlemsstaterne vedtage de beskyttelsesforanstaltninger, de anser for noedvendige